title: তারাক্ষ্যা কালীমন্দির, সুশুনিয়া

text: সুশুনিয়া গ্রামে অবস্থিত তারাক্ষ্যা দীঘি থেকে প্রাপ্ত কালী মূর্তি তারাক্ষ্যা কালী নামে খ্যাত। কালো রঙের চতুর্ভূজা ত্রিনয়না মূর্তিটি কষ্টিপাথরের তৈরী। পদ্মের ওপর অধিষ্ঠিত হয়ে দেবীমূর্তি শিবকে আলিঙ্গনরত অবস্থায় বামহাত দিয়ে শিবকে স্তন্যপান করাচ্ছেন। মূর্তির উর্দ্ধাংশ নিরাবরণ ও নিম্নাংশে লাল পট্টবস্ত্র রয়েছে। দেবীর ডানদিকে নীচের হাতে গদা ধরা রয়েছে। দুইপাশে জয়া বিজয়ার মূর্তি বর্তমান।


title: তারাক্ষ্যা কালীমন্দির, সুশুনিয়া

text: পূজার আগের দিন হয় দেবীর অধিবাস। প্রতি বছর অধিবাসের সন্ধ্যায় পূজায় হাজির থাকতে হয় স্থানীয় হোসেনপুর গ্রামের ভট্টাচার্য পরিবারের সদস্যদের। ওই পরিবারের এক সদস্য এক সময়ে বর্ধমানের রাজপরিবারের সভাপণ্ডিত ছিলেন। মূলমন্দিরের খানিক দূরে রয়েছে একটি জলাশয়। তারিক্ষা দিঘি নামেই পরিচিত সেটি। রেওয়াজ মেনে পুজোর দিন ওই দিঘির পাড়ে এক মন্দিরে আনা হয় দেবীকে। সারাদিন চলে পূজা। পরে দেবী ফিরে আসেন মূল মন্দিরে। পূজোর দ্বিতীয় দিন দেবীকে চতূর্দোলায় চাপিয়ে ঘোরানো হয় গোটা গ্রাম। গ্রামবাসীরা বাড়ির সামনে তৈরি করে বেদি। শুধু তারাশুশুনা গ্রাম নয়, প্রতিবার নিয়ম করে পাশাপাশি সিংহলি, হাটগাছা, বাঘাসন, কালুই, কুলি, ঘোড়াডাঙ্গা, হোসেনপুর, নাড়াগোয়ালিয়া গ্রামের কুমার সম্প্রদায়ের বিশেষ পুজো আসে।


title: মন বসে না পড়ার টেবিলে

text: মন বসে না পড়ার টেবিলে ২০০৯ সালে মুক্তিপ্রাপ্ত একটি বাংলাদেশী বাংলা রোমান্টিক কমেডি চলচ্চিত্র। চলচ্চিত্রটি পরিচালনা করেছেন আব্দুল মান্নান এবং ছবির প্রধান ভুমিকায় অভিনয় করেছেন রিয়াজ ও শাবনুর। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, সাদেক বাচ্চু ও দুলারী।"মন বসে না পড়ার টেবিলে" কমেডি ধাঁচের এই চলচ্চিত্রটি ২০০৯ সালে ঘোষিত জাতীয় চলচিত্র পুরষ্কার-এ সেরা কৌতুক অভিনেতা পুরষ্কার পুরস্কার নাভ করে।


title: মন বসে না পড়ার টেবিলে

text: "মন বসে না পড়ার টেবিলে" চলচ্চিত্রটির সঙ্গীত পরিচালনা করেছেন দেবেন্দ্রনাথ চট্টপাধ্যায়। ছবিতে মোট ছয়টি গান রয়েছে।


title: বাজাও বিয়ের বাজনা

text: বাজাও বিয়ের বাজনা ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিমশুভ বিবাহ"।"বাজাও বিয়ের বাজনা" চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা।


title: বাকড়ী বহুমুখী মাধ্যমিক বিদ্যালয়

text: বাকড়ী বহুমুখী মাধ্যমিক বিদ্যালয় যশোর জেলার বাঘারপাড়া থানার বৃহত্তর এগারোখান অঞ্চলের বাকড়ী গ্রামে অবস্থিত। ১৯৩৫ সালে প্রতিষ্ঠিত হবার পর প্রতিষ্ঠানটি সাফল্যের সাথে ৭৮ বছর অতিবাহিত করেছে। বিদ্যালয়ে বর্তমানে মাধ্যমিক ও কারিগরি শাখায় প্রায় তিন শতাধিক শিক্ষার্থী অধ্যয়নরত। প্রতিষ্ঠাকালীন সময় থেকে আজ পর্যন্ত এই প্রতিষ্ঠানের শিক্ষার্থীরা বিভিন্ন প্রতিযোগিতামূলক পরীক্ষাসহ দেশে বিদেশে কর্মক্ষেত্রে সাফল্য ও মেধার স্বাক্ষর রেখেছে।


title: বাকড়ী বহুমুখী মাধ্যমিক বিদ্যালয়

text:
১৯২২ সালে দোগাছি গ্রামের রাজেন্দ্রনাথ গোলদার বাকড়ীর বটতলে প্রথম পাঠশালা খোলেন এবং গ্রামের মানুষের সহযোগিতায় একখানি ছনের ঘর নির্মাণ করেন। কিন্তু কিছুদিন পর তিনি বাকড়ী গ্রাম ছেড়ে নিজের গ্রামে গিয়ে পাঠশালা খোলেন। পরবর্তিতে এই পাঠশালায় হৃদয় নাথ মল্লিক, অবিনাশ চন্দ্র গোলদার, ভরত চন্দ্র ভৌমিক, অখিল চন্দ্র পাল, নিমচাঁদ ঘোষ এবং হরেন্দ্রনাথ বিশ্বাস শিক্ষকতা করেন।
১৯৩০ সালের এপ্রিল মাসে মালিয়াট বালক বিদ্যালয়ে কিছু অপ্রীতিকর ঘটনার জের ধরে কতিপয় শিক্ষক বাকড়ী গ্রামে বিদ্যালয় প্রতিষ্ঠার উদ্দেশ্যে চলে আসেন। তাদের মধ্যে ছিলেন জীবন গোপাল গুপ্ত, ভরত চন্দ্র পাঠক, রাজেন্দ্র নাথ শিকদার, সন্তোষ কুমার পাঠক এবং রাজেন্দ্র নাথ পাল। তাদের উদ্যোগে পাঠশালা অল্প দিনের মধ্যেই মধ্য ইংরেজি বিদ্যালয়ে পরিণত হয় এবং সরকারী অনুমোদন লাভ করে। ১৯৩৫ সাল নাগাত আরো দুটি শ্রেণী খোলা হয়। নব প্রতিষ্ঠিত এই বিদ্যালয়কে উচ্চ ইংরেজী বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন। ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়। ১৯৫২ সাল থেকে পরবর্তী পাঁচ বছর পাকিস্তান সরকারের কমিউনিস্ট পার্টির নেতা-কর্মীদের উপর দমন পীড়ন এবং স্থানীয় দলাদলির কারনে অনেক শিক্ষক বিদ্যালয় ত্যাগ করে। এই সময় বাকড়ী গ্রামের মনীন্দ্র নাথ হালদার এবং গোকুল চন্দ্র বিশ্বাস তার দু’এক জন সহকর্মীকে নিয়ে অষ্টম শ্রেণী পর্যন্ত শিক্ষাদান চালিয়ে যান। ১৯৫৭ সালে সুশীল কুমার পাঠক বিদ্যালয়কে পুনর্জীবিত করেন এবং পরবর্তী ছয় বছর প্রধান শিক্ষকের দায়িত্ব সাফল্যের সাথে পালন করেন। এরপর ধর্মদাস অধিকারী দায়িত্ব গ্রহণ করেন এবং অবসর গ্রহণের পূর্ব পর্যন্ত ঐ পদে বহাল থাকেন। বাকড়ী বহুমুখী মাধ্যমিক বিদ্যালয়ের সুনাম তার দায়িত্ব পালন কালে শীর্ষে ওঠে।


title: বাকড়ী বহুমুখী মাধ্যমিক বিদ্যালয়

text: বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে। দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বাকি টিনের ঘরগুলো হরিপদ সংগীত একাডেমী, ১১খান এডাস স্কুল এবং গ্রামীন উন্নয়ন সমিতিকে ভাড়া দেওয়া। ২০০৩ সালের পূর্ব পর্যন্ত দোতলা বিল্ডিংটি একতলা ছিল। ২০০২ কারিগরি বিভাগের উত্তর দিকের ভবনটির উন্নয়ন সাধন এবং ২০০৩ সালে পশ্চিম দিকের একতলা ভবনটি দোতলায় উন্নিত করা হয়। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে।


title: বাকড়ী বহুমুখী মাধ্যমিক বিদ্যালয়

text: বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। ঐতিহ্যগতভাবে শিক্ষক - কর্মচারীদের সাথে বিজয়ী দলের ফুটবল ম্যাচ অনুষ্ঠিত হয়ে থাকে এবং বিজয়ী দল বিদ্যালয় প্রাঙ্গণে চড়ুইভাতির আয়োজন করে। সমগ্র টুর্নামেন্টের এটি একটি অন্যতম আকর্ষণীয় দিক। ক্রিকেট এবং ফুটবল ম্যাচগুলো বাকড়ী গ্রামের গোচর মাঠে অনুষ্ঠিত হয়। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে।


title: বাকড়ী বহুমুখী মাধ্যমিক বিদ্যালয়

text: বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকান্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে। অতীতে বৃহত্তর এগারোখান অঞ্চলে একমাত্র বৈশাখ বরণ অনুষ্ঠান বাকড়ী বিদ্যালয়েই অনুষ্ঠিত হতো এবং এখনো হয়ে থাকে। অতীতে দূর্গা পূজা এবং স্বরস্বতী পূজা উপলক্ষে বিদ্যালয়ের শিক্ষক – কর্মচারী এবং ছাত্র-ছাত্রীরা যাত্রা পালায় অভিনয় করত। বিদ্যালয় প্রাঙ্গণে থাকা হরিপদ সংগীত একাডেমী এবং অন্যান্য সংগীত শিক্ষা প্রতিষ্ঠানের বদৌলতে ছাত্রছাত্রীরা নাচ – গানে মানসম্মত শিক্ষা লাভ করছে যার ফলে উপজেলা এবং জেলা পর্যায়ে বিভিন্ন প্রতিযোগিতামূলক অনুষ্ঠানে সাফল্যের স্বাক্ষর রাখছে।


title: বসনিয়া ও হার্জেগোভিনা জাতীয় ফুটবল দল

text: বসনিয়া ও হার্জেগোভিনা জাতীয় ফুটবল দল (Bosnian/Croatian/Serbian: Nogometna/Fudbalska reprezentacija Bosne i Hercegovine; Cyrillic script: Ногометна/Фудбалска репрезентација Боснe и Херцеговинe) যারা "Zmajevi" বা ড্রাগনস নামে পরিচিত আন্তর্জাতিক ফুটবলে বসনিয়া ও হার্জেগোভিনার () প্রতিনিধি।


title: বসনিয়া ও হার্জেগোভিনা জাতীয় ফুটবল দল

text: এই দলটি ফুটবল ফেডারেশন অব বসনিয়া ও হার্জেগোভিনা দ্বারা পরিচালিত ও নিয়ন্ত্রিত হয়। ১৯৯২ সালের আগ পর্যন্ত বসনিয়া-হার্জেগোভিনার খেলোয়াড় যুগোস্লেভিয়া জাতীয় ফুটবল দলের অংশ ছিল।


title: বসনিয়া ও হার্জেগোভিনা জাতীয় ফুটবল দল

text: বসনিয়া ও হার্জেগোভনা গ্রিসকে পেছনে ফেলে ২০১৪ ফিফা বিশ্বকাপের চূড়ান্ত পর্বে খেলার যোগ্যতা অর্জন করেছে, যা তাদের স্বাধীনতা লাভের পর প্রথম কোন বড় টুর্নামেন্টে খেলার যোগ্যতা অর্জন। বসনিয়া-হার্জে. এখন পর্যন্ত ইউরোপিয়ান চ্যাম্পিয়নশিপে খেলার যোগ্যতা অর্জন করতে পারেনি যদিও তারা বেশ কয়েকবার খুব কাছ থেকে ফিরে এসেছে। তারা ২০১০ ফিফা বিশ্বকাপ ও ২০১২ উয়েফা ইউরোর বাছাইপর্বের প্লেঅফে পর্তুগালের কাছে হেরে ঐ টুর্নামেন্টগুলোর চূড়ান্ত পর্বে জায়গা করে নিতে ব্যর্থ হয়।


title: শুভ বিবাহ

text: শুভ বিবাহ ২০০৯ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন দেবাশীষ বিশ্বাস। এবং ছবির প্রধান তিনটি চরিত্রে অভিনয় করেছেন রিয়াজ, ফেরদৌস ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন নিপুন, ডলি জহুর, প্রবীর মিত্র এবং তুষার খান।


title: শুভ বিবাহ

text: চাকরী সূত্রে “রাজীব” (ফেরদৌস) ও “সোনিয়া” (নিপুন) ভাল বন্ধু। সোনিয়া কথা প্রসংঙ্গে এক সম রাজীবের কাছ থেকে জানতে পারে যে, রাজীবের ছোট বেলার বন্ধু “মেঘা”কে (অপু বিশ্বাস) রাজীব ভালবাসে। এদিকে মেঘা রাজীব কে জানায় যে “আরমান” (রিয়াজ) এর সাথা তার বিয়ে ঠিকঠাক। মেঘা রাজীব কে তার বিয়েতে আমন্ত্রন জানায়। রাজীব সে বিয়েতে যায় তবে বিয়েতে অংশগ্রহণ মেঘাকে নিয়ে আরমান আর রাজীবের মধ্যে শুরু হয় দ্বন্দ্ব। এভাবেই এগিয়ে চলে ছবির কাহিনী। পরিশেষে সবার মিলনে গল্পের পরিসমাপ্তি।"শুভ বিবাহ" চলচ্চিত্রটির সঙ্গীত পরিচালনা করেছেন শওকত আলী ইমন, বাপ্পা মজুমদার এবং ইমন সাহা। ছবিতে শ্রুতি মধুর কয়েকটি গান রয়েছে। সঙ্গীত রচনা করেছেন কবির বকুল। কণ্ঠশিল্পীরা হলেন; অ্যান্ড্রু কিশোর, রুনা লায়লা, বাপ্পা মজুমদার, কানিজ সুবর্ণা এবং আসিফ।


title: শুভ বিবাহ

text: ! সংখা !! শিরোনাম !! কণ্ঠশিল্পী !! বিশেষত্ব


title: দেবদাসী

text: মন্দিরের দেবতাকে সন্তুষ্ট করার জন্য এক বিশেষ শ্রেনীর নর্ত্তকী মেয়েদের নিযুক্তি করা হয়েছিল যাহাদের দেবদাসী বলা হ'ত। দেবদাসী অর্থাৎ দেবতার দাসী। দেবতার প্রসন্নের উদ্দেশ্যে করা দেবদাসীর নৃত্যকে দেবদাসী নৃত্য বলা হয় । কলহেনের রাজতরংগিণী, কৌটিল্যের অর্থশ্রাস্ত্র, দামোদরের কুট্টনীমতম ইত্যাদি গ্রন্থে দেবদাসীর সমন্ধে উল্লেখ করা আছে । সোমনাথ মন্দিরে দেবদাস নৃত্যের কথা জানা যায় । পদ্ম পুরান ও ভয়িষ্য পুরানে ইহার কথা উল্লেখ আছে । কালিদাদে মেঘদুত বধ কাব্যে এই নৃত্যের কথা বর্ননা করেছিলেন । ভারতের বিভিন্ন স্থানে দেবদাসী নৃত্যের কথা জানা যায় কিন্তু স্থানভেদে নাম বিভিন্ন ।


title: দেবদাসী

text: অসমে দেবদাসী নৃত্যের প্রচলন কখন থেকে হয়েছিল তার সঠিক কোনো ধারনা নাই যদিও শৈব ধর্মের প্রভাব থেকে এর প্রচলন হয়েছে বলে জানা যায় । দেবদাসীদের দেবতার কাজে নিয়োগ করা সৌভাগ্যের বিষয় বলে ভাবা হত তাই আসামের রাজারা শিব মন্দির স্থাপন করে নর্ত্তকীদের দেবতার কাজে নিয়োগ করিতেন । অসমের দেরগাওয়ের নেঘেরেটিং, বিশ্বনাথের শিব মন্দির ও বজালীর নিকটবর্ত্তী ডুবি পরিহরেশ্বর দেবালয় দেবদাসী নৃত্যের জন্য বিখ্যাত । দেবদাসিরা মেখেলা পরিধান করিতেন। হাত, কান, নাক, পায়ে নানান ধরনের আকর্ষনীয় অলংকার পরিতেন । নর্ত্তকীরা পার্শবর্তী পুকুর থেকে স্নান করে জলে নিজের প্রতিবিম্ব দেখে, কেশে প্রশাধন সামগ্রি ব্যবহার করে নিজেকে সু-সজ্জিত করে তোলে । নৃত্যে খোল, তাল, শংখ ও বরতাল ব্যবহার করা হ'ত বলে জানা যায় ।


title: শহরের তালিকা

text: শহরের তালিকা:


title: ফ্রিদরিখ আদলের

text: ফ্রিদরিখ ওলফগ্যাং আদলের (; (৯ জুলাই, ১৮৭৯ – ২ জানুয়ারি, ১৯৬০) ছিলেন একজন অস্ট্রিয়ার রাজনীতিবিদ, লবিকারী, এবং বিপ্লবী। তিনি ছিলেন অস্ট্রিয়ার সোশ্যাল-ডেমোক্রাসির দক্ষিণপন্থী অংশের নেতা। ১৯১৮ সালে অস্ট্রিয়ায় বিপ্লবের পর প্রতিবিপ্লবী শিবিরে চলে যান; ইনি মধ্যপন্থী (আড়াই) আন্তর্জাতিকের সংগঠকদের একজন, পরে সমাজতান্ত্রিক শ্রমিক আন্তর্জাতিকের অন্যতম নেতা হন।


title: নিকোলাই ইউদেনিচ

text: নিকোলাই নিকোলায়েভিচ ইউদেনিচ ( ) (৩০ জুলাই, ১৮৬২ - ৫ অক্টোবর, ১৯৩৩) ছিলেন জার সৈন্যবাহিনীর জেনারেল। ১৯১৭ সালে ককেশীয় ফ্রন্টের অধিনায়ক ছিলেন। অক্টোবর সমাজতান্ত্রিক বিপ্লবের পর প্রতিবিপ্লবী 'উত্তর-পশ্চিমী সরকারের' সদস্য, শ্বেতরক্ষী উত্তর-পশ্চিমী সৈন্যবাহিনীর সর্বাধিনায়ক। ১৯১৯ সালের নভেম্বরে লাল ফৌজের হাতে পেত্রগ্রাদের নিকট পরাজিত হয়ে এস্তোনিয়ায় পশ্চাদপসরণ করেন ও পরে ইংল্যান্ডে চলে যান।


title: ফ্রিদরিখ এবের্ত

text: ফ্রিদরিখ এবের্ত (; (৪ ফেব্রুয়ারি, ১৮৭১ – ২৮ ফেব্রুয়ারি, ১৯২৫) ছিলেন একজন জার্মান সোশ্যাল-ডেমোক্রাসির দক্ষিণপন্থী অংশের অন্যতম নেতা। ১৯১২ সালে রাইখস্ট্যাগের সদস্য। সাম্রাজ্যবাদী বিশ্বযুদ্ধের সময় জার্মান সোশ্যাল-ডেমোক্রাসির সোশ্যাল শোভিনিস্ট অংশের কর্তা। জার্মানিতে ১৯১৮ সালের নভেম্বর বিপ্লবের গোড়ায় রাইখের চ্যান্সেলর এবং তথাকথিত 'জনপ্রতিনিধি পরিষদের' নেতা; প্রতিক্রিয়াশীল সমর চক্রের সংগে জোট বেঁধে ১৯১৯ সালের জানুয়ারিতে কার্ল লিবনেখত ও রোজা লুক্সেমবুর্গের হত্যাকাণ্ডের ব্যবস্থা করেন। ১৯১৯ সালের ফেব্রুয়ারিতে জার্মানির প্রেসিডেন্ট হন। জার্মান প্রলেতারিয়েতের বিপ্লবী অভিযানের বিরুদ্ধে নিষ্ঠুর দমননীতি চালান।


title: যৌনউত্তেজক চলচ্চিত্রের তালিকা

text: এটি একটি দশক অনুসারে বিভক্ত যৌনউত্তেজক চলচ্চিত্রের কালানুক্রমিক তালিকা। প্রায়শই এখানে যৌনউত্তেজক এবং অন্যান্য ধারার মধ্যে বিবেচনাযোগ্য পুনসংযোগ ঘটতে পারে (অন্তর্ভুক্ত, নাট্য, ভৌতিক, থ্রিলার); যৌনউত্তেজক এমনকি ঘনিষ্ঠভাবে এই বিষয় সম্পর্কিত চলচ্চিত্র এই নথিতে যুক্ত করার প্রচেষ্টা চালানো উচিত।


title: মার্কসবাদ-লেনিনবাদ

text: মার্কসবাদ-লেনিনবাদ () হচ্ছে একটি রাজনৈতিক মতবাদ যেটি যুক্ত করেছে মার্কসবাদ (কার্ল মার্কস এবং ফ্রিডরিখ এঙ্গেলস প্রদত্ত বৈজ্ঞানিক সমাজতন্ত্রীদের তাত্ত্বিক ধারনা) এবং লেনিনবাদকে (মার্কসবাদের ভ্লাদিমির লেনিন কর্তৃক তাত্ত্বিক বিস্তারন যা অন্তর্ভুক্ত করে সাম্রাজ্যবাদ-বিরোধিতা, গণতান্ত্রিক কেন্দ্রিকতা এবং ভ্যানগার্ডবাদী দল-গঠন নীতিসমূহ।


title: মার্কসবাদ-লেনিনবাদ

text: মার্কসবাদ-লেনিনবাদ হলও চিরজীবী তত্ত্বকোষ, জনগণের সংগ্রাম আর গঠনকর্মের অভিজ্ঞতা নিয়ে সৃজনশীল ভাবনাচিন্তার একটা সার্থক প্রণালী, কর্মের অবিচল দিশারি। মার্কসবাদ-লেনিনবাদের প্রাণশক্তির রহস্য এইখানে যে মার্কস, এঙ্গেলস, লেনিনের মতবাদ, তার পদ্ধতি, নীতি আর আদর্শ কোটি কোটি জনগণের কাছে বোধগম্য, তাঁদের মনের মতো। প্রতিটি নতুন প্রজন্ম যে প্রশ্নে আলোড়িত, এতে তাঁরা খুঁজে পায় তার উত্তর। মানবজাতির ভবিষ্যতের পথ তা আলোকিত করছে সারা বিশ্বে নিয়ে আসছে শান্তি আর প্রগতি।


title: মার্কসবাদ-লেনিনবাদ

text: জার্মান দর্শন, ব্রিটিশ অর্থনীতি এবং কল্পলৌকিক সমাজতন্ত্র রূপে মানবজাতির শ্রেষ্ঠ যা কিছু সৃষ্টি, তার বৈধ উত্তরাধিকারী হলও মার্কসবাদ। তবে মার্কস, এঙ্গেলস তাঁদের তাত্ত্বিক পূর্বসূরিদের ধারাবাহকই ছিলেন না, তাঁরা বিচার করে সেগুলি ঢেলে সাজিয়েছেন, গড়ে তুলেছেন নতুন মতবাদ। তাঁদের মতবাদে প্রকাশ পায় সবচেয়ে প্রগতিশীল ও বৈপ্লবিক শ্রেণী, প্রলেতারিয়েতের মৌলিক স্বার্থ। মেহনতিদের সামাজিক মুক্তির ইতিহাসে তাঁরা সত্যিকারের এক বিপ্লব ঘটান। তাঁদের বৈপ্লবিক ক্রিয়াকলাপের অনুসারি লেনিনের বৈপ্লবিক তত্ত্বে নানা বিষয়ের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। এটি হল সারা বিশ্বের প্রলেতারিয়েতের আন্তর্জাতিক মতবাদ।


title: মার্কসবাদ-লেনিনবাদ

text: ১৯১৭ সালের ২৫ অক্টোবর সন্ধ্যায় গর্জন করে উঠলো "অরোরা" যুদ্ধজাহাজের কামান, শুরু হলো রুশ বুর্জোয়া সরকারের শেষ ঘাঁটি শীত প্রাসাদের ওপর বিজয়ী আক্রমণ। একই সময়ে স্মোলনির সমাবেশ হলে উদ্বোধন হলো পেত্রগ্রাদ সোভিয়েতের জরুরি অধিবেশন। চূড়ান্ত স্পষ্টতা, সুনির্দিষ্টতা আর সাদাসিধে ভাষায় লেনিন ঘটনাবলীর সারসংক্ষেপ করলেনঃ 'যে শ্রমিক ও কৃষক বিপ্লবের প্রয়োজনীয়তার কথা বলশেভিকরা সর্বদা বলে এসেছে তা ঘটল'। অক্টোবর সমাজতান্ত্রিক মহাবিপ্লব ছিলো সামাজিক বিকাশের, একচেটিয়া পুঁজিবাদের পরিস্থিতিতে শ্রেণিসংগ্রামের নিয়মসঙ্গত উপায়। এর বিজয়ে দেখা দিলো পৃথিবীতে প্রথম সমাজতন্ত্র অভিমুখী রাষ্ট্র।


title: ২০০৮ গ্রীষ্মকালীন অলিম্পিকে দৌড়বাজী – পুরুষদের শট পাট

text: ২০০৮ অলিম্পিক গেমসে পুরুষদের শট পাট প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: ন্যূনতম যোগ্যতার মাপকাঠি: ন্যূনতম ২০.৪০ মিটার (Q) বা সেরা ১২জন (q) ফাইনালে যাবে।


title: যৌনউত্তেজক চলচ্চিত্রের তালিকা ২০১০-২০১৯

text: এটি ২০১০-এর দশকে মুক্তিপ্রাপ্ত যৌনউত্তেজক চলচ্চিত্রের তালিকা। এই যৌনাবেদনময়ী চলচ্চিত্রের তালিকার মূল উপাদান হল যৌনাবেদন অথবা এ ধরণের ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে সম্মানজনক সমালোচকদের দ্বারা পর্যালোচিত হয়েছে। প্রাপ্তবয়স্ক চলচ্চিত্র, যেসকল চলচ্চিত্র মূলধারার চলচ্চিত্র স্টুডিওর বাইরে বিশেষ প্রাপ্তবয়স্ক চলচ্চিত্র স্টুডিও থেকে উৎপাদিত হয়, সেগুলো এই তালিকায় অন্তর্ভুক্ত করা অনুচিত।


title: ২০১৪ ভারত ক্রিকেট দলের বাংলাদেশ সফর

text: ভারত ক্রিকেট দল পূর্ব-নির্ধারিত সময়সূচী মোতাবেক ১৫ জুন, ২০১৪ তারিখ থেকে ১৯ জুন, ২০১৪ তারিখ পর্যন্ত বাংলাদেশ সফর করে। এই সফরে তারা বাংলাদেশের সাথে ৩টি একদিনের আন্তর্জাতিক ম্যাচ খেলে, যেখানে ভারত প্রথম ২টি ওডিআই ম্যাচে জয়লাভ করে এবং ৩য় ম্যাচটি বৃষ্টির কারণে এক ইনিংস খেলার পর পরিত্যক্ত ঘোষণা করা হয়। ব্যবসায়িক সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিত।


title: ২০১৪ ভারত ক্রিকেট দলের বাংলাদেশ সফর

text: খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:


title: আমিনা

text: আমিনা বিনতে ওহাব ( ; মৃত্যু ৫৭৭ খ্রি.) ছিলেন ইসলামের সর্বশেষ নবী মুহাম্মদ এর মাতা।


title: আমিনা

text: বিবি আমেনা বিন্তে ওহ্যাব এর সংখিপ্ত ইতিহাস:: আবদুল মোত্তালেব তাঁর পুত্র আবদুল্লাহর বিয়ের জন্য আমেনাকে মনোনীত করেন। আমিনার পিতার নাম ওহাব ইবনে আব্দ মানাফ এবং মাতা বারাহ বিনতে আব্দ আল উজ্জা ইবনে উথমান আব্দ আল দার। তিনি কুরাইশ উপজাতির মধ্যে বানু জোহরা এর বংশের সদস্য ছিলেন; যা ইব্রাহিম (আব্রাহাম) থেকে তার পুত্র ইসমাইল (ইসমায়েল) এর মাধ্যমে বংশদ্ভুত বলে দাবি করা হয়। তার পূর্বপুরুষ জুহরা ছিলেন কুসায় ইবনে কিলাব এর বড় ভাই যিনি আব্দ আল্লাহ আল মুত্তালিব এর পুর্বপুরুষ ছিলেন।


title: আমিনা

text: কুসাই ইবনে কিলাব ছিলেন প্রথম কুরাইশ যিনি কাবার জিম্মাদার হয়েছিলেন। আব্দ আল্লাহ-এর পিতা আব্দুল মুত্তলিব তার কনিষ্ঠ পুত্র আব্দ আল্লাহ-এর সাথে আমিনার বিবাহ স্থির করেছিলেন। আমিনা শেষ পর্যন্ত 'আব্দ আল্লাহ ইবনে আব্দ আল-মুত্তালিব-এর সাথে বিবাহ বন্ধনে আবদ্ধ হয়েছিলেন।


title: আমিনা

text: আমেনা ছিলেন ওয়াহাব ইবনে আবদে মান্নাফ ইবনে যোহরা ইবনে কেলাবের কন্যা। এরা বংশ মর্যাদার দিক থেকে কোরাইশদের মধ্যে সর্বোত্তম বলে বিবেচিত হতো। আমেনার পিতা বংশ মর্যাদা এবং অভিজাত্যের দিক থেকে বনু যোহরা গোত্রের সরদার ছিলেন। বিবি আমেনা বিয়ের পর পিত্রালয় থেকে বিদায় নিয়ে স্বামীগৃহে আগমন করেন। কিছুদিন পর আবদুল মোত্তালেব আবদুল্লাহকে খেজুর আনয়নের জন্য মদিনায় পাঠান। আবদুল্লাহ সেখানে ইন্তেকাল করেন।


title: আমিনা

text:
কোন কোন সীরাতে রচয়িতা লিখেছেন যে, আবদুল্লাহ ব্যবসার উদ্দেশ্যে সিরিয়া গিয়েছিলেন। কোরাইশদের একটি বাণিজ্য কাফেলার সাথে মক্কায় ফিরে আসার সময় অসুস্থ হয়ে মদিনায় অবতরণ করেন এবং সেখানে ইন্তেকাল করেন। নাবেগা যাআদীর বাড়িতে তাঁকে দাফন করা হয়। সে সময় তাঁর বয়স ছিল পঁচিশ বছর। অধিকাংশ ঐতিহাসিকের মতে আল্লাহর রসুল তখনো জন্মগ্রহণ করেননি। কারো কারো মতে রাসুলুল্লাহ সাল্লাল্লাহু আলাইহিস ওয়া সাল্লামের জন্ম তার পিতার ইন্তেকালের দুই মাস আগে হয়েছিল।
স্বামী মৃত্যু সংবাদ পাওয়ার পর আমেনা বেদনা মথিত কণ্ঠে আবৃত্তি করলেন, বাতহার যমীন হাশেমের বংশধর থেকে খালি হয়ে গেছে। মৃত্যু তাকে এক ডাক দিয়েছে এবং তিনি আমি হাযির বলেছেন। তিনি রাঙ্গ ও খুরুশের মধ্যবর্তী এক জায়গায় শায়িত রয়েছেন। মৃত্যু এখন ইবনে হাশেমের মতো কোন লোক রেখে যায়নি। সেই বিকেলের কথা মনে পড়ে যখন তাঁকে লোকেরা খাটিয়ায় তুলে নিয়ে গিয়েছিল। মৃত্যু যদিও তাঁর অস্তিত্ব মুছে দিয়েছে কিন্তু তাঁর কীর্তি মুছে দিতে পারবে না। তিনি ছিলেন বড় দাতা এবং দয়ালু


title: আমিনা

text: আব্দুআল্লাহ-এর মৃত্যুর দুই মাস পরে মুহাম্মদ জন্মগ্রহণ করেন। সিনা চাকের ঘটনার পর বিবি হালিমা ভীত হয়ে পড়লেন। তিনি শিশুকে তার মায়ের কাছে ফিরিয়ে দিয়ে এলেন। ছয় বচর বয়স পর্যন্ত তিনি মায়ের স্নেহ ছায়ায় কাটালেন।


title: আমিনা

text: হযরত আমেনার ইচ্ছে হলো যে, তিনি পরলোকগত স্বামীর কবর যেয়ারত করবেন। পুত্র মোহাম্মদ, দাসী উম্মে আয়মন এবং শশুর মোত্তালেবকে সঙ্গে নিয়ে তিনি প্রায় পাঁচ শত কিলোমিটার পথ পাড়ি দিয়ে মদিনায় পৌঁছলেন। একমাস সেখানে অবস্থানের পর মক্কার পথে রওয়ানা হলেন। মক্কা ও মদিনার মাঝামাঝি আবওয়া নামক জায়গায় এসে বিবি আমেনা গুরুতর অসুস্থ হয়ে পড়লেন। ক্রমে এই অসুখ বেড়ে চললো। অবশেষে তিনি আবওয়ায় ইন্তেকাল করেন।


title: আমিনা

text: বৃদ্ধ আবদুল মোত্তালেব পৌত্রকে সঙ্গে নিয়ে মক্কায় পৌঁছলেন। পিতৃ-মাতৃহীন পৌত্রের জন্য তাঁর মনে ছিল ভালোবাসার উত্তাপ। অতীতের স্মৃতিতে তার মন ভারাক্রান্ত হয়ে উঠলো। পিতৃ-মাতৃহীন পৌত্রকে তিনি যতোটা ভালোবাসতেন এতো ভালোবাসা তাঁর নিজে পুত্র কন্যা কারো জন্যই ছিলনা। ভাগ্যের পরিহাস, বালক মোহাম্মদ সে অবস্থায় ছিলেন একান্ত নি:সঙ্গ কিন্তু আবদুল মোত্তালেব তাঁকে নি:সঙ্গ থাকতে দিতেন না, তিনি পৌত্রকে অন্য সকলের চেয়ে বেশী ভালোবাসতেন এবং সম্মান করতেন। ইবনে হিশাম লিখেছেন, আবদুল মোত্তালেবের জন্য কাবাঘরের ছায়ায় বিছানা পেতে দেয়া হতো। তাঁর সব সন্তান সেই বিছানার চারিকে বসতো। কিন্তু মোহাম্মদ গেলে বিছানায়ই বসতেন। তিনি ছিলেন অল্প বয়স্ক শিশু। তাঁর চাচা তাঁকে বিছানা থেকে সরিয়ে দিনে কিন্তু আবদুল মোত্তালেব বলতেন, ওকে সরিয়ে দিয়ো না। ওর মর্যাদা অসাধারণ। এরপর তাকে নিজের পাশে বসাতেন। শুধু বসানোই নয় তিনি প্রিয় দৌহিত্রকে সব সময় নিজের সাথে রাখতেন। বালক মোহাম্মদ কাজকর্ম তাঁকে আনন্দ দিতো।


title: আমিনা

text: বয়স আট বছর দুই মাস দশদিন পর তাঁর দাদার স্নেহের ছায়াও উঠে গেল। তিনি ইন্তেকাল করলেন। মৃত্যুর আগে তিনি নিজের পুত্র আবু তালেবকে ওসিয়ত করে গেলেন, তিনি যেন তার ভ্রাতুষ্পুত্রর বিশেষভাবে যত্ন নেন। আবু তালেব এবং আবদুল্লাহ ছিলেন একই মায়ের সন্তান।


title: আমিনা

text: আমিনার পিতার নাম ওহাব ইবনে আব্দ মানাফ এবং মাতা বারাহ বিনতে আব্দ আল উজ্জা ইবনে উথমান আব্দ আল দার। তিনি কুরাইশ উপজাতির মধ্যে বানু জোহরা এর বংশের সদস্য ছিলেন; যা ইব্রাহিম (আব্রাহাম) থেকে তার পুত্র ইসমাইল (ইসমায়েল) এর মাধ্যমে বংশদ্ভুত বলে দাবি করা হয়। তার পূর্বপুরুষ জুহরা ছিলেন কুসায় ইবনে কিলাব এর বড় ভাই যিনি আব্দ আল্লাহ আল মুত্তালিব এর পুর্বপুরুষ ছিলেন।


title: আমিনা

text: আব্দ আল্লাহ-এর মৃত্যুর দুই মাস পরে, ৫৭০ খ্রিস্টাব্দে মুহাম্মদ(সঃ)জন্মগ্রহণ করেন।


title: আমিনা

text: আমিনা বিনতে ওহাব এর কবর ১৯৯৮ সালে আল আবওয়ায় খুজে পাওয়া গেছেতবে পরবর্তীদে এটি বুলযোজার এবং গ্যাসোলিন দ্বারা ধ্বংস করা হয়।।


title: যৌনউত্তেজক চলচ্চিত্রের তালিকা ২০০০-২০০৯

text: এটি ২০০০-এর দশকে মুক্তিপ্রাপ্ত যৌনউত্তেজক চলচ্চিত্রের তালিকা। এই যৌনাবেদনময়ী চলচ্চিত্রের তালিকার মূল উপাদান হল যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে সম্মানজনক সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলো মূলধারার চলচ্চিত্র স্টুডিওর বিপরীতে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, এই তালিকায় অন্তর্ভুক্ত করা উচিত নয়।


title: বিয়া নাম

text: অসমীয়া বিবাহে মহিলারা গাওয়া প্রচলিত বিবাহ গানকে বিয়া নাম বলা হয়। বর-কনের মঙ্গলের জন্য এইধরনের গান গাওয়া হয়। অসমের লোকসংস্কৃতিতে বিয়া নাম এক অমূল্য সম্পদ। পরিস্থিতি ও উপযুক্ত সময়ে বিয়া গান গাওয়া হয় যেমন জল ভরার সময়, বর আসার পর ও কন্যা বিদায় দেওয়ার পর ইত্যাদি সময় গুলোতে বিভিন্ন ধরনের গান গাওয়া হয় ।


title: বিয়া নাম

text: বিয়া নামের বিষয়বস্তু ও বর্ণনা শুনে ইহাকে দুইটি ভাগে ভাগ করা হয় । প্রথমটি হচ্ছে গম্ভীর ও রুচিপূর্র। এই ধরনের গানে রাম-সীতা, রাধা-কৃষ্ণ ও উষা-অনিরুদ্ধের প্রেম কাহিনী বর্ণনা করা হয়। এইসব গানে বিচ্ছেদের বেদনা, মিলনের আনন্দ ইত্যাদি গান ছড়ার সুরে প্রকাশ করা হয়। বিয়া নামের দ্বিতীয় রূপটি হচ্ছে কৌতুক বা ঠাট্টা করা। এই ধরনের গানে কনে পক্ষ বরের পক্ষকে ও বরের পক্ষ কনে পক্ষকে ঠাট্টা করে গান করে। এমনকি কিছু কিছু গানে পুরোহিতকে ঠাট্টা বা মস্করা করে গান গাওয়া হয়। এমন ধরনের গানকে যোরা নাম বলা হয়। নিম্ন অসমে ইহাকে খিচা গীত বলেও বলা হয়।


title: চলচ্চিত্রে যৌনতা

text: চলচ্চিত্রে যৌনতা (ইংরেজি: Treatment of sex in film) হলো চলচ্চিত্রের কাহিনী নির্মাণে অন্যান্য উপাচারের সঙ্গে যৌন অনুষঙ্গের ব্যবহার। পোশাক-আশাকে নায়ক-নায়িকার যৌনাবেদনময় উপস্থাপনা থেকে শুরু করে অনুপুঙ্খ শয্যাদৃশ্য পর্যন্ত নানাভাবে যৌনতাকে চলচ্চিত্রে ব্যবহার করা হয়। মানবদেহের নগ্নতা দিয়ে যৌনানুষঙ্গের শুরু, এবং তা নরনারীর যৌনমিলনের গ্রাফিক ডিটেইলস পর্যন্ত বিস্তৃত হতে পারে।


title: চলচ্চিত্রে যৌনতা

text: চলচ্চিত্রে যৌনতার ব্যবহার সর্বদাই প্রশ্নযোগ্য বিষয় কেননা যৌনতা কাহিনীর দাবীতে সংযোজিত না দর্শকের কাছে আকর্ষণ বৃদ্ধির লক্ষ্যে অনুপ্রবিষ্ট এই তর্কের সার্বজনীন সুরাহা হয় না। রক্ষণশীলরা যে কোন ধরনের যৌনানুষঙ্গের বিরোধী; অন্যদিকে মুক্তমনারা কাহিনীর প্রয়োজনে যৌনতার ব্যবহারে আপত্তি করে না। যৌনাচার মানব জীবন এবং জীবনরীতির অঙ্গীভূত বিধায় চলচ্চিত্রের কাহিনীতে এর প্রাসঙ্গিকতা অস্বীকার করা যায় না।


title: আয়িশা

text: আয়িশা বিনতে আবু বকর (রা.) ছিলেন নবী মুহাম্মদ (সা.) এর স্ত্রীগণের মধ্যে একজন। তিনি ছিলেন তাঁর তৃতীয় স্ত্রী। ইসলামের ঐতিহ্য অনুসারে, তাকে "উম্মুল মু'মিনিন" বা "বিশ্বাসীদের মাতা" হিসেবে আখ্যায়িত করা হয়। মুসলিম সম্প্রদায় তাকে নবী মুহাম্মদ (সা.) এর স্ত্রী হিসেবে অত্যন্ত সম্মান ও শ্রদ্ধা করে থাকেন। এছাড়া ইসলামের ঐতিহ্যগত ইতিহাসেও তার অবদান অনস্বীকার্য এবং অত্যন্ত গুরুত্বপূর্ণ।


title: আয়িশা

text: আয়িশা (রা.) ৬১৩ খ্রিষ্টাব্দের শেষের দিকে মতান্তরে ৬১৪ খ্রিষ্টাব্দের প্রথম দিকে জন্মগ্রহণ করেন। আবু বকর (রা.) তার পিতা, যিনি মুহাম্মদ (সা.)এর অত্যন্ত বিশ্বস্ত একজন সাহাবী ও সহচর ছিলেন। তার মাতার নাম উম্মে রুমান।


title: আয়িশা

text: প্রচলিত নির্ভরযোগ্য তথ্যমতে, নবী মুহাম্মদ(সা.) এর সাথে ছয় বছর বয়স থাকাকালীন সময়ে আয়িশা (রা.) এর বিয়ে হয়। কিন্তু নয় বছর মতান্তরে দশবছর বয়স থেকে তার বৈবাহিক জীবন শুরু হয়। এর পূর্বে তিনি তার বিবাহপরবর্তী সময় তার পিত্রালয়েই শিশুবৎসলভাবে অতিবাহিত করেন। বয়সের দিক থেকে তিনি ছিলেন মুহাম্মাদ(সা.) এর স্ত্রীদের মাঝে কনিষ্ঠতম।


title: আয়িশা

text: হিজরতের পূর্বে মুহাম্মাদ (সা.) তার প্রথম স্ত্রী খাদিজা (রা.) এর মৃত্যুতে অত্যন্ত ব্যথিত ও অবসাদগ্রস্ত হয়ে পড়েছিলেন। আয়িশা (রা.) এর সাথে তার বৈবাহিক জীবন অনেকাংশে তাকে সেই অবস্থা কাটিয়ে উঠতে সাহায্য করে। তার প্রথম স্ত্রীর পর আয়িশা ছিলেন তার সবচেয়ে প্রিয়তম স্ত্রী। অনেক নির্ভরযোগ্য বিশুদ্ধ হাদিসের মাধ্যমে বিষয়টি নিশ্চিতভাবে প্রমাণিত। একটি হাদিসে দেখা যায়, এক সাহাবী যখন তাঁকে প্রশ্ন করলেন, "এই জগতে কোন মানুষটিকে আপনি সবচেয়ে বেশি ভালোবাসেন ?" তিনি উত্তর দিয়েছিলেন, "আয়িশা।"। আরেকটি হাদিসে পাওয়া যায়, আয়শার(রা.) কক্ষটি তিনি এমনভাবে বানিয়েছিলেন যে তার দরজা সরাসরি মসজিদের দিকে ছিল। তিনিই ছিলেন একমাত্র নারী যিনি সামনে থাকা অবস্থায় তার কাছে ওহি অবতীর্ণ হয়েছিল।। অধিকন্তু, আয়েশা ও মুহাম্মাদ (সা.) এর মাঝে অত্যন্ত সুসংহত বুদ্ধিবৃত্তিক সম্পর্ক ছিল। তিনি তার অনেক জ্ঞান ও আদর্শ আয়শা (রা.)কে নিজ কথা ও কাজের মাধ্যমে প্রদান করেছিলেন এবং অনেক সাহাবীকেই তিঁনি আয়িশা (রা.) এর কাছ থেকে ধর্মীয় বিধান শিক্ষার নির্দেশ দিয়েছিলেন।


title: আয়িশা

text: পবিত্র কুরআনের সুরা নুরে আয়িশা(রা.)এর বিরুদ্ধে ব্যভিচারের অভিযোগের ঘটনাকে নির্দেশ করা হয়েছে। ঘটনাটি ছিল নিম্নরূপ, আয়িশা (রা.) তার গলার হার খুঁজতে গিয়ে তাঁর হাওদা(উটের পিঠে পালকির ন্যায় কক্ষযুক্ত বাহন) ছেড়ে গিয়েছিলেন। এর মধ্যে দাসগণ হাওদায় উঠে পড়েন এবং আয়িশার অনুপস্থিতিতে ওজনের তারতম্য না পেয়ে যাত্রা শুরু করে দেন। আয়িশা(রা.) ফিরে এসে দেখেন কাফেলা তাকে ছাড়াই চলে গেছে। তখন তিনি সেখানেই অবস্থান করতে থাকেন। পরদিন সকালে সাফওয়ান বিন আল-মু'আত্তাল নাম্নী নবী(সা.) এর সেনাদলের এক বেদুঈন সদস্য আয়িশাকে খুঁজে পায় এবং তাকে তাঁর কাফেলার পরবর্তী বিশ্রামস্থলে গিয়ে ফিরিয়ে দিয়ে আসে। এ ঘটনা দেখে আব্দুল্লাহ ইবনে উবাই, হাসসান বিন সাবিত, মিসতাহ ইবনে উসামা, হাম্মানাহ বিনতে জাহাশ (নবীর (সা.) অপর স্ত্রী জয়নব বিনতু জাহাশ'র ছোট বোন), এসব সাহাবী গুজব ছড়াতে থাকে , আয়িশা ও সাফওয়ান ব্যভিচার করে এসেছে। উসামা ইবনে জায়িদ নবীজি (সা.) এর কাছে আয়িশার প্রশংসা করে অপপ্রচারের বিরোধিতা করেন। কিন্তু আলি (রা.) মুহাম্মদ (সা.) কে পরামর্শ দিলেন যে, তিনি যেন আয়িশা(রা.) কে তালাক দেন। মুহাম্মদ(সা.) আয়িশা(রা.) এর সাথে এ ব্যাপারে সরাসরি কথা বলতে আসলে তিনি আয়িশা(রা.) এর ঘরে বসে থাকা অবস্থাতেই তাঁর উপর ওহি নাজিল হয় এবং তিনি ঘোষণা করেন যে, আল্লাহ তাআলার পক্ষ থেকে তিনি আয়িশা(রা.) এর সতীত্বের নিশ্চয়তার ওহি পেয়েছেন। সুরা নুরে ব্যভিচার ও অপবাদ বিষয়ে বিধান ও শাস্তির নিয়মের বিস্তারিত বিবরণ দেওয়া হয়। আয়িশা(রা.) এর অপবাদ রটনাকারীরা শাস্তি হিসেবে ৮০টি বেত্রাঘাত সাজাপ্রাপ্ত হন।


title: আয়িশা

text: নবী(সা.) প্রতিদিন আসরের সালাতের পর তার স্ত্রীদের কক্ষ পরিদর্শন করতেন এবং তাদের খোঁজখবর নিতেন। একবার তাঁর এক স্ত্রী জয়নব বিনতু জাহাশ এক আত্মীয়ের কাছ থেকে কিছু মধু পেলেন। এরপর থেকে যখনই নবীজী (সা.) জয়নবের ঘরে আসতেন, জয়নব তাকে কিছু মধু দিতেন,যা নবীজি (সা.) খুব পছন্দ করতেন। এরপর থেকে সবসময় মধু পান করার কারণে জয়নবের ঘরে নবীজি(সা.) অধিক সময় ব্যয় করতেন। এ ঘটনায় তার দুইজন স্ত্রী আয়িশা ও হাফসা ক্ষুব্ধ হলেন এবং একটা ফন্দি আঁটলেন। নবীজি (সা.) তাদের ঘরে একে একে গেলে তারা দুজনেই আলাদাভাবে নবীজিকে (সা.) বললেন, তারা নবীজির (সা.) মুখ থেকে দুর্গন্ধময় মাগাফির নামক কিশমিশের গন্ধ পাচ্ছেন। তিনি তা খেয়েছেন কিনা। উত্তরে তিনি তাদের বললেন যে তিনি জয়নবের কাছ থেকে মধু খেয়েছেন এবং তিনি আর কখনো সেটি খাবেন না।}} এর পরপরই সুরা তাহরিমের একটি আয়াত নাজিল হয় যাতে বলা হয়, আল্লাহ বলেছেন আল্লাহ কর্তৃক বৈধকৃত সকল খাবার তিনি খেতে পারবেন।


title: আয়িশা

text:
এ ঘটনার পর লোকে বলাবলি করতে থাকে যে, রাসুল (সা.) এর স্ত্রীগণ তাঁর সাথে ধারালোভাবে কথা বলছে এবং তার বিরুদ্ধে ষড়যন্ত্র করছে। এ ঘটনার কারণে নবী অত্যন্ত মর্মাহত হলেন।
নবীজি (সা.) দীর্ঘ এক মাস তাঁর স্ত্রীগণের সাথে সকল প্রকার যোগাযোগ বন্ধ রাখলেন। হাফসাকে তার পিতা উমর (রা.) খুব শাসালেন এবং তা নবীজি (সা.) কে বললেন। অবশেষে, নবীজি (সা.)এর স্ত্রীগণ তাঁর প্রতি অণুগত হলেন এবং সত্য কথা বলতে, বিনীত আচরণ করতে, এবং পরকালীন জীবনের প্রতি মনোযোগী হতে সম্মত হলেন।


title: আয়িশা

text: আয়শা (রা.) বিবাহ পরবর্তী সমস্ত জীবনে নবী মুহাম্মদ (সা.) এর সর্বাধিক প্রিয় স্ত্রী ছিলেন। যখন তিনি অসুস্থ হলেন এবং মৃত্যু নিকটবর্তী হওয়ার আশঙ্কা করলেন তখন তিনি তার স্ত্রীগণকে জিজ্ঞাসা করলেন, পরবর্তী ক্রমে তিনি কার ঘরে থাকবেন ? যখন তাঁর স্ত্রীগণ বুঝতে পারলেন যে তিনি আয়শার সাথে থাকতে চাইছেন তখন তারাও তদানুযায়ী অনুমতি ও সম্মতি দিলেন। মৃত্যুর আগপর্যন্ত তিনি তাঁর ঘরেই ছিলেন এবং তার এই প্রিয়তমা স্ত্রীর বাহুযুগলে মাথা রেখেই মহানবী(সা.) শেষনিঃশ্বাস ত্যাগ করেন।


title: আয়িশা

text: মুহাম্মদ(সা.) এর মৃত্যুর পর আরও পনের বছর তিনি মদিনাতেই ছিলেন। তিনি তার অধিকাংশ সময় কুরআন ও রাসুল (সা.) এর আদর্শ অধ্যয়নে ব্যয় করতেন। আয়িশা(রা.) ছিলেন নবী মুহাম্মদ(সা.) এর তিনজন কুরআন মুখস্থকারী স্ত্রীদের মাঝে একজন। হাফসা(রা.) এর মতো আয়িশা(রা.) এর কাছেও নবী(সা.) এর মৃত্যুর পর লেখা কুরআনের অনুলিপি ছিল। আয়িশার(রা.) জীবনকালীন সময়েই ইসলামের বেশ কিছু প্রসিদ্ধ ও সুস্পষ্ট বিধিবিধান যেমন নারীদের পর্দার বিধান চালু হয়।


title: আয়িশা

text: নবী (সা.) এর মৃত্যুর পর জনগণ আবু বকর (রা.) খলিফা নির্বাচন করেন। তখন আয়িশা(রা.) নবী (সা.)এর স্ত্রী এবং খলিফার কন্যা হিসেবে সমধিক সম্মান পেতেন। এমনকি জনগণ তাকে নবীজি (সা.) এর কাছ থেকে "সিদ্দিক"(সত্যবাদী) উপাধি প্রাপ্ত আবু বকর (রা.) এর কন্যা হিসেবে "সিদ্দিকা বিনতু সিদ্দিক"(সত্যবাদীর কন্যা সত্যবাদিনী) বলে ডাকতে শুরু করে। আবু বকর (রা.) তাঁর মৃত্যুর পূর্বকালে উমর (রা.) কে খলিফা নিযুক্ত করে যান। খলিফা উমর (রা.)-এর শাসনামলেও তিনি দাপটের সাথে রাজনৈতিক সিদ্ধান্তসমূহে মতামত প্রদান করার স্বাধীনতা লাভ করেছিলেন।


title: আয়িশা

text: উমর (রা.) আততায়ীর হাতে আহত হওয়ার পর মৃত্যুপূর্বে উসমান (রা.)কে খলিফা নিযুক্ত করে যান। তিনি খলিফা হওয়ার পর উমাইয়াদের সুবিধা প্রদান করেন। খলিফা হওয়ার পর প্রথম দুই বছর উসমান (রা.)র সাথে আয়িশার তেমন রাজনৈতিক সংশ্লিষ্টতা ছিল না। এরপর থেকে বিভিন্ন কারণে উসমান (রা.) কে আয়িশা (রা.) ঘৃণা করতে শুরু করেন, যার মধ্যে অন্যতম ছিল সাহাবী আম্মার ইবনে ইয়াসিরকে ভুল বিচারে মারধর করা। এতে আয়িশা (রা.) রাগে ফেটে পড়েন এবং জনসম্মুখে বলে ওঠেন "এত তাড়াতাড়ি কীভাবে আপনি রাসুল (সা.)এর সুন্নাতকে ভুলে গেলেন যেখানে তাঁর চুলের গোছা, একটি জামা আর জুতো এখনো মলিন হয় নি ?.." এভাবে খলিফা উসমান (রা.) এর সাথে আয়িশার (রা.) রাজনৈতিক সম্পর্কের অবনতি ঘটতে থাকে। অবনতি একধাপ এগিয়ে যায় যখন ওসমান তার নিজ ভাই ওয়ালিদ ইবনে উকবা'র অপরাধের শাস্তির বিচার এড়িয়ে যান। আয়শা ও উসমানের মধ্যে এ নিয়ে তর্ক হয়, এক পর্যায়ে উসমান বলেন, কেন তিনি ঘর থেকে বের হলেন এবং কীভাবে তাকে ঘরে থাকতে বলা হয়েছিল ? এর অর্থ ছিল এরকম ক্ষেত্রে আয়িশা ও তার মতো নারীদের কি এখনো রাষ্ট্রীয় বিষয়ে জড়িত হওয়ার অধিকার ও সামর্থ্য আছে ? জণগণ আয়িশা ও উসমানের সমর্থনে দ্বিধাবিভক্ত হয়ে পড়ল, একদল উসমানের পক্ষ নিলো, আরেকদল আয়িশাকেই উসমানের উপরে যোগ্য বলে দাবি করল।


title: আয়িশা

text: আবদুল্লাহ ইবনে সাদকে মিশরের গভর্নর নিযুক্ত করার পর পরিস্থিতি আরও খারাপ হয়। মিশরের মুহাম্মাদ ইবনে হুজায়ফা উসমানের বিরুদ্ধে ষড়যন্ত্রকারীদের কাছে নবীর স্ত্রীদের নামে বানিয়ে মিথ্যা চিঠি লেখেন। জনগণ উসমানের খাবার ও পানি সরবরাহ বন্ধ করে দেয়। একটি বিদ্রোহী দল উসমানের বাড়ি অবরোধ করলে নবীর এক স্ত্রী সাফিয়া বিনতে হুয়াই তাকে আক্রমণ হতে বাঁচাতে এগিয়ে আসেন, কিন্তু জনগণ তাকেও অসম্মানের সহিত সরিয়ে দেন, নবীর স্ত্রীর সাথে জনগণের এই ব্যবহারে আয়িশা খুবই অবাক ও মর্মাহত হন। মালিক আল আশতার আয়িশার কাছে উসমানকে হত্যা ও উক্ত চিঠি সম্পর্কে জানতে চাইলে আয়িশা উত্তর দেন, তিনি কখনোই মুসলিমগণ ও তাদের "ইমাম"কে হত্যার নির্দেশ দিতে চান নি। তিনি আরও দাবি করেন যে ওই চিঠিটি তার লেখা ছিল না। জনগণ উসমানের বিরোধিতা চালিয়ে যায়, ওদিকে আয়িশার মক্কা সফরের সময়ও চলে আসে। অবশেষে পরিস্থিতি থেকে মুক্তি পেতে আয়িশা (রা.) মক্কায় চলে যেতে প্রস্তুত হন। উসমান (রা.) তাকে অন্য কিছু না বললেও জনগণের উপর তার প্রভাবের কথা চিন্তা করে তাকে থেকে যেতে বললেও তিনি নিজ সিদ্ধান্তে অটল থেকে মক্কার পথে যাত্রা অব্যহত রাখেন এবং মক্কায় চলে যান।


title: আয়িশা

text: উসমান (রা.) ঘাতক কর্তৃক নিহত হলে অনেক ব্যক্তিবর্গ আলি (রা.) কে হত্যার সাথে সংশ্লিষ্ট, একথা বলাবলি করতে থাকে। আলি (রা.) সরাসরি এ কথা অস্বীকার করেন। পরবর্তীতে জনগণ তাকে খলিফা নিযুক্ত করতে চাইলে তিনি অস্বীকৃতি জানান। তবুও জণগণ জোরপূর্বক তাকে খলিফা মনোনীত করে। এরপরেও হত্যার সংশ্লিষ্টতা বিষয়ে আলির সম্পর্ক বিষয়ে তর্ক বিতর্ক চলতে থাকে। একপর্যায়ে তা চরম আকার ধারণ করতে থাকে এবং আয়িশা (রা.)ও তার বিরুদ্ধে বিদ্রোহী হয়ে ওঠেন। হত্যার প্রতিশোধ নেওবার উদ্দেশ্যে তিনি জনগণের সাথে এক হন এবং বসরার ময়দানে আলি (রা.) এর বিরুদ্ধে যুদ্ধের আয়োজনে শরিক হন। আলি (রা.)-এর বিরুদ্ধে এ যুদ্ধে তিনি পেছন থেকে নির্দেশনা ও নেতৃত্ব দেন। ইসলামের ইতিহাসে এ যুদ্ধটি বসরার যুদ্ধ বা উটের যুদ্ধ নামে পরিচিত। যুদ্ধে আলি (রা.) এর বিরুদ্ধবাহিনী পরাজিত হয় কিন্তু পরবর্তী ইতিহাসে এ যুদ্ধের প্রভাব ছিল ব্যাপক ও সুদূরপ্রসারী।


title: আয়িশা

text: উম্মুল মু'মিনিন হযরত আয়িশা(রা.) রোগে আক্রান্ত হয়ে ৫৮ হিজরি সনের ১৭ই রমজান(১৬ই জুলাই,৬৭৮ খ্রিষ্টাব্দ) মৃত্যুবরণ করেন। মৃত্যুকালে তার বয়স ছিল ৬৮ বছর। সাহাবী আবু হুরায়রা(রা.) তারাবিহ্'র নামাজের পর তার জানাজা পড়ান এবং জান্নাতুল বাকিতে তাকে কবরস্থ করা হয়।


title: হন্ডা কেস্‌কে

text: হোন্ডা কেইসুকে () (জন্ম: ১৩ ১৯৯৮৬; সেত্সু, ওসাকা জাপান) জাপানি ফুটবলার যে বর্তমানে ইতালীয় ক্লাব এসি মিলানের ও জাপান জাতীয় ফুটবল দলের হয়ে খেলছেন। তিনি মাঝমাঠের আক্রমণভাগের খেলোয়াড় হিসেবে মূলত খেলে থাকেন কিন্তু এর পাশাপাশি দ্বিতীয় স্ট্রাইকার হিসেবেও খেলতে পারেন। তিনি তার ফ্রি কিক, ড্রিবলিং ও ডেড বল বিষয়ক দক্ষতার জন্য বিশেষভাবে পরিচিত।


title: হন্ডা কেস্‌কে

text: তিনি ২০০৮ থেকে এখন জাতীয় দলের হয়ে পর্যন্ত পঞ্চাশের অধিক ম্যাচ খেলেছেন, এর মধ্যে ২০১০ ফিফা বিশ্বকাপ ও ২০১১ এএফসি এশিয়ান কাপ রয়েছে। ২০১১ এশিয়ান কাপে জাপান চ্যাম্পিয়ন হবার গৌরব অর্জন করে ও তাকে টুর্নামেন্টের শ্রেষ্ঠ খেলোয়াড় হিসেবে নির্বাচন করা হয়।


title: হন্ডা কেস্‌কে

text: সর্বশেষ ২০১৪ সালে ১৯ মে অবধি পর্যন্ত হালনাগাদকৃত পরিসংখ্যান:


title: এস্থার মার্লে কনওয়েল

text: এস্থার মার্লে কনওয়েল (জন্ম মে ২৩, ১৯২২) একজন পদার্থবিজ্ঞানী।


title: এস্থার মার্লে কনওয়েল

text: কনওয়েল ব্রুকলিন কলেজ থেকে ১৯৪২ সালে বিএ, রোচেস্টার বিশ্ববিদ্যালয় থেকে ১৯৪৫ সালে এমএস ডিগ্রি এবং শিকাগো বিশ্ববিদ্যালয় থেকে ১৯৪৮ সালে পিএইচডি ডিগ্রি অর্জন করেন। তিনি ১৯৪৬ হেকে ১৯৫১ সাল পর্যন্ত ব্রুকলিন কলেজ এ ইন্সট্রাক্টর হিসেবে কাজ করেন। তিনি ১৯৫১ থেকে ১৯৫২ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। তিনি ১৯৫২ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী টেকনিক্যাল স্টাফের সদস্য ছিলেন। ১৯৬৩ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী এর পদার্থবিগান বিভাগের ম্যানেজার ছিলেন। ১৯৭২ থেকে ১৯৭৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর সদস্য ছিলেন। ১৯৭২ থেকে ১৯৮১ সাল পর্যন্ত জেরক্স ল্যাবরেটরীর প্রিন্সিপাল সায়েন্টিস্ট হিসেবে কর্মরত ছিলেন। ১৯৭৫ থেকে ১৯৭৭ সাল পর্যন্ত ইলেক্ট্রোঅপটিক্স প্রোগ্রাম এর ম্যানেজার ছিলেন। ১৯৮১ থেকে ১৯৯৮ সাল পর্যন্ত জেরক্স ল্যাবরেটরীর রিসার্চ ফেলো ছিলেন। ১৯৯০ সাল থেকে রোচেস্টার বিশ্ববিদ্যালয় এর অ্যাডজাঙ্কট অধ্যাপক এবং সেন্টার ফর ফটোইন্ডিউসড চার্জ ট্রান্সফার এর সহযোগী পরিচালক ছিলেন।


title: রেক্টাস অ্যাবডোমিনিস

text: রেক্টাস অ্যাবডোমিনিস ,যা চলতি ভাষায় "অ্যাবস" নামেও পরিচিত,মানবদেহের পাশাপাশি কিছু সংখ্যক স্তন্যপায়ী প্রাণীদের উদরের সম্মুখভাগের দুইপাশে লম্বালম্বিভাবে অবস্থিত একধরনের পেশি। লিনিয়া অ্যালবা (যোজক কলার ব্যান্ড) দিয়ে রেক্টাস অ্যাবডোমিনিসকে সমান্তরালভাবে ভাগ করা আছে। এটি নিচের দিকের পিউবিক সিম্ফাইসিস,পিউবিক ক্রেস্ট এবং পিউবিক টিউবার্কল থেকে উপরের জিফয়েড প্রসেস এবং ৫ম-৭ম পর্শুকার তরুণাস্থি পর্যন্ত বিস্তৃত।


title: রেক্টাস অ্যাবডোমিনিস

text:
পেশল প্রতিচ্ছেদ( tendinous intersections);যোজক কলার তিনটি ব্যান্ড যা রেক্টাস অ্যাবডোমিনিসকে আড়াআড়িভাবে আটটি ভাগে ভাগ করে।সুস্বাস্থ্যসম্পন্ন অ্যাথলেটদের শরীরে নাভির উপরের বাম এবং ডান পাশের তিনটি করে ভাগ বাহ্যিকভাবে স্পষ্ট বুঝা যায় ,যাকে সাধারণভাবে সিক্স-প্যাক বলে।
রেক্টাস অ্যাবডোমিনিস লম্বা, সমতল পেশি, যা উদরের সামনের সমগ্র জায়গা জুড়ে বিস্তৃত থাকে এবং এর বিপরীত পাশের পেশি থেকে লিনিয়া অ্যালবা দ্বারা পৃথক থাকে।
রেক্টাস অ্যাবডোমিনিসের রক্ত যোগানের কতিপয় উৎস আছে।রিকন্সট্রাক্টিভ সার্জারির ভাষায় “Mathes ও Nehai” ।টাইপ III পেশির তিনটি বিস্তার প্রভাবকারি পেডিকল আছে। প্রথমত,ইনফেরিয়র এপিগ্যাস্ট্রিক ধমনী এবং শিরা যা রেক্টাস অ্যাবডোমিনিসের পশ্চাৎ পৃষ্ঠদেশের উপর দিয়ে যায়,আরকুয়েট রেখা দিয়ে রেক্টাস আবরণীতে (Fascia) প্রবেশ করে এবং পেশির নিচের অংশে রক্ত সরবরাহ করে। দ্বিতীয়ত,ইন্টার্নাল থোরাসিক ধমনী এর শেষ শাখা সুপেরিয়র এপিগ্যাস্ট্রিক ধমনী পেশির উপরের অংশে রক্ত সরবরাহ করে। তৃতীয়ত,নিম্নের ৬টি ইন্টার্কোস্টাল ধমনীএর অসংখ্য ক্ষুদ্র শাখা অবশিষ্ট রক্তের যোগান দেয়।


title: রেক্টাস অ্যাবডোমিনিস

text: রেক্টাস অ্যাবডোমিনিস একটি গুরুত্বপর্ণ অবস্থান নির্ণয়কারী পেশি।এটি তথাকথিত সিট-আপ এর জন্য লাম্বার স্পাইন সংকোচনকারী পেশি।পাঁজর উপরে তোলা হয় যখন শ্রোণীদেশ নির্দিষ্ট থাকে,কিংবা শ্রোণীদেশ উপরে তোলা হয় যখন পাঁজর নির্দিষ্ট থাকে অথবা উভয়েই একই সাথে সংকোচন করা হয়,কোনটিই নির্দিষ্ট না রেখে।


title: রেক্টাস অ্যাবডোমিনিস

text: রেক্টাস অ্যাবডোমিনিস শ্বাস-প্রশ্বাসের সাথে গভীরভাবে জড়িত।এটি অভ্যন্তরীণ অঙ্গ-প্রত্যঙ্গকে রক্ষা করে এবং ভারোত্তলন কিংবা জোরপূর্বক মলত্যাগ অথবা শিশু জন্মের সময় আন্তঃউদরীয় চাপ বজায় রাখে।


title: রেক্টাস অ্যাবডোমিনিস

text: কোন পেশির ইনজুরি হলে অ্যাবডোমিনাল স্ট্রেইন হয়।এটি হলে পেশিতন্তু ছিড়ে যেতে পারে।


title: স্প্রিং ব্রেকার্স

text: স্প্রিং ব্রেকার্স (ইংরেজি: Spring Breakers) ২০১২ সালের আমেরিকান কমেডি এবং নাট্য চলচ্চিত্র। হারমনি কোরিন রচিত এবং পরিচালিত এই চলচ্চিত্রের অভিনয়ে ছিলেন, জেমস ফ্রাঙ্কো, ভেনিসা হাডজেন্স, সেলিনা গোমেজ, অ্যাশলে বেনসন এবং রেচেল কোরিন। চলচ্চিত্রে চারটি কলেজ-বয়সী মেয়ের বসন্ত বিরতি উদযাপন এবং পরবর্তীকালে তাদের ড্রাগ, অপরাধ ও সহিংসতার গল্প নিয়ে তৈরি।


title: স্প্রিং ব্রেকার্স

text: $৫ মিলিয়ন মার্কিন ডলারের এই চলচ্চিত্র বিশ্বব্যাপী $৩১ মিলিয়ন ডলারের ব্যবসা করে। চলচ্চিত্র সমালোচকদের নিকট থেকে ইতিবাচক মন্তব্য লাভ করে, অনেকেই বলেন এটি একটি কাল্ট ক্লাসিক। চলচ্চিত্রটি ৬৯তম ভেনিস আন্তর্জাতিক চলচ্চিত্র উৎসবে গোল্ডেন লায়ন প্রতিদ্বন্দ্বিতার জন্যে নির্বাচিত হয়েছে।Game Justin


title: স্প্রিং ব্রেকার্স

text: চলচ্চিত্রের শুরুতে সমুদ্র সৈকতে বসন্ত বিরতি (Spring Break) উদ্যাপন প্রর্দশিত হয় এবং তারপর একটি স্থানীয় কলেজ ফিরে স্মৃতিচা শেষে কজন বন্ধু ফেইথ (সেলিনা গোমেজ), ব্রিটানি (অ্যাশলে বেনসন), ক্যান্ডি (ভানিসা হুডজেন্স) এবং কটি (রেচেল কোরিন) উপস্থিত হন।"স্প্রিং ব্রেকার্স" চলচ্চিত্রের একটি তিন মিনিটের প্রাকদর্শন মে ২০১২ সালে ২০১২ কান চলচ্চিত্র উৎসবে মুক্তি পায়। সম্পূর্ণ চলচ্চিত্রের প্রিমিয়ার হয় ৬৯তম ভেনিস আন্তর্জাতিক চলচ্চিত্র উৎসবে সেপ্টেম্বর ৪, ২০১২ সালে। মার্চ ১৫, ২০১৩ সালে নিউ ইয়র্ক এবং লস এঞ্জেলেসে মুক্তি পায়। মার্চ ২২, ২০১৩ সালে দেশব্যাপী মুক্তি পায়। চলচ্চিত্রটি এপ্রিল ৫, ২০১৪ সালে প্রথম ইউকে সীমিত মুক্তি লাভ করে। এছাড়াও, মার্চ ৬, ২০১৩ সালে এটি ফ্রান্সে মুক্তি দেয়া হয় এবং মার্চের প্রথমদিকে অস্ট্রেলিয়ার মুক্তি পাবার কথা নির্ধারিত থাকলেও পরবর্তিতে মে ৪ তারিখে মুক্তির তারিখ ঠিক করা হয়।


title: স্প্রিং ব্রেকার্স

text: "স্প্রিং ব্রেকার্স" ডিজিটালরূপে মুক্তি পায় জুন ২৫, ২০১৪ সালে, এবং ডিভিডি ও ব্লু-রে মাধ্যমে জুলাই ৪, ২০১৪।


title: স্প্রিং ব্রেকার্স

text: চলচ্চিত্রটি বিভিন্ন সমালোচকেরে কাছ থেকে সাধারণত ইতিবাচক প্রতিক্রিয়া পেয়েছে।


title: স্প্রিং ব্রেকার্স

text: "দ্য গার্ডিয়ানের" জেন ব্রুকস বলেন, এই চলচ্চিত্র কোরিনের "গুমো" চলচ্চত্রের পরবর্তি "সবচেয়ে সম্পূর্ণরূপে সিদ্ধ, বিশুদ্ধরূপে সন্তোষজনক পূর্ণদৈর্ঘ্য চলচ্চিত্র।" দ্যা হাফিংটন পোস্টের এমা সেলিগম্যান চলচ্চিত্র সম্পর্কে বর্ণনা করেন, ""স্কারফেস" পূরণ করেছে ব্রিটনি স্পিয়ার্স।" "ইন্ডি ওয়াইরের" অলিভার লিটলেলটন এই চলচ্চিত্র সম্পর্কে জানায় যে, এটি ভবিষ্যতে অর্চনা প্রিয় "মধ্যরাত্রির চলচ্চিত্রযাত্রী" হয়ে উঠবে।.


title: স্প্রিং ব্রেকার্স

text: "স্প্রিং ব্রেকার্স" উত্তর আমেরিকায় $১৪,১২৪,২৮৪ ডলার এবং অন্যান্য দেশে $১৭,৬০০,০০০ ডলার, বিশ্বব্যাপী সর্বমোট $৩১,৭২৪,২৮৪ ডলারের ব্যবসা করে।


title: স্প্রিং ব্রেকার্স

text: স্প্রিং ব্রেকার্স (মিউজিক ফ্রম দ্যা মোশন পিকচার্স) বিগ বিট রেকর্ডস এবং ওয়ার্নার মিউজিক কর্তৃক মার্চ ১৯, ২০১৩ সালে মুক্তিপ্রাপ্ত চলচ্চিত্রের জন্যে একই নামের সাউন্ডট্র্যাক অ্যালবাম।


title: ইন্টারনেট ডাউনলোড ম্যানেজার

text: ইন্টারনেট ডাউনলোড ম্যানেজার (; এছাড়াও আইডিএম বলা হয়) একটি শেয়ারওয়্যার ডাউনলোড ম্যানেজার। এটি মাইক্রোসফট উইন্ডোজ অপারেটিং সিস্টেমের জন্য সহজলভ্য।এছাড়াও আইডিএম ইন্টারনেট এক্সপ্লোরার, অপেরা, নেটস্কেপ নেভিগেটর, অ্যাপল সাফারি, ফ্লক, গুগল ক্রোম, মোজিলা ফায়ারফক্স এবং আরও অন্যান্য ওয়েব ব্রাউজারসমূহ সমর্থন করে।


title: ষোড়শ লোকসভা

text: ভারতের ষোড়শ লোকসভা ২০১৪ অনুষ্ঠিত ভারতের সাধারণ নির্বাচনে নির্বাচিত ৫৪৩ জন সদস্য সমবায়ে গঠিত হয়। ২০১৪ সালের ৭ এপ্রিল থেকে ১২ মে পর্যন্ত ৯টি পর্যায়ে ভারতের নির্বাচন কমিশন কর্তৃক এই নির্বাচন অনুষ্ঠিত হয়। ২০১৪ সালের ১৬ মে নির্বাচনের ফলাফল ঘোষিত হয়। ভারতীয় জনতা পার্টি (জাতীয় গণতান্ত্রিক জোটের অন্তর্গত) ৫৪৩টি আসনের মধ্যে ২৮২টি আসন পেয়ে একক সংখ্যাগরিষ্ঠতা অর্জন করেছে। ২০১৪ সালের ২৬ মে দলের প্রধানমন্ত্রী পদপ্রার্থী নরেন্দ্র মোদী ভারতের পঞ্চদশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন।


title: ষোড়শ লোকসভা

text: এই লোকসভা নির্বাচনে ভারতীয় জাতীয় কংগ্রেস (সংযুক্ত প্রগতিশীল জোটের অন্তর্গত) ৪৪টি আসন পেয়েছে। তামিলনাড়ুর সর্বভারতীয় আন্না দ্রাবিড় মুনেত্র কড়গম ৩৭টি আসন পেয়ে তৃতীয় স্থান অধিকার করেছে।


title: ষোড়শ লোকসভা

text: "অ্যাসোসিয়েশন ফত ডেমোক্রেটিক রিফর্মস" ও "ন্যাশানাল ইলেকশন ওয়াচ" নামে দুটি বেসরকারি সংস্থা ভারতের নির্বাচন কমিশনের কাছে প্রার্থীদের দেওয়া হলফনামাগুলি পর্যালোচনা করে নিম্নলিখিত রিপোর্ট ও অন্যান্য বিস্তারিত তথ্যগুলি তাদের প্রতিবেদনে প্রকাশ করেছে।


title: ষোড়শ লোকসভা

text: জয়ী সাংসদের প্রায় এক-তৃতীয়াংশের বিরুদ্ধে অন্তত একটি ফৌজদারি মামলা আছে। কিছু কিছু ক্ষেত্রে গুরুতর ফৌজদারি অপরাধের অভিযোগে মামলা রুজু হয়েছে।


title: ষোড়শ লোকসভা

text: ফৌজদারি অপরাধে অভিযুক্ত প্রার্থীর জয়ের সম্ভাবনা যেখানে ১৩% ছিল, সেখানে স্বচ্ছ ভাবমূর্তির প্রার্থীর জয়ের সম্ভাবনা ছিল ৫%। (এখানে, জয়ের সম্ভাবনা = ।)


title: ২০১৪ ভারত ক্রিকেট দলের ইংল্যান্ড সফর

text: ভারত জাতীয় ক্রিকেট দল তাদের পূর্ব-নির্ধারিত সময়সূচী অনুযায়ী ২০১৪ সালের ২২ জুন থেকে ৭ সেপ্টেম্বর পর্যন্ত ইংল্যান্ড সফর করে। এই সফরে তারা ইংল্যান্ডের বিরুদ্ধে ৫টি টেস্ট, ৫টি ওডিআই এবং ১টি টি-২০ ম্যাচ খেলে। ১৯৫৯ সালের পর এটিই কোন সিরিজ যেখানে তারা ৫টি টেস্ট খেলবে। সাউদাম্পটনের রোজ বোলে অনুষ্ঠিত তৃতীয় টেস্টে অংশগ্রহণের মাধ্যমে ইংল্যান্ড প্রথমবারের মতো অংশগ্রহণ করে।


title: ২০১৪ ভারত ক্রিকেট দলের ইংল্যান্ড সফর

text: ইংল্যান্ডে এর আগে ভারত ২০১১ সালের সফরে ৫ ম্যাচের টেস্ট সিরিজে ৪-০ ব্যবধানে হোয়াইটওয়াশ হয়; যার ফলে ইংল্যান্ড টেস্ট র‌্যাঙ্কিংয়ে ১ নম্বরে উঠে আসে, ঐ সফরের ওয়ানডে সিরিজেও তারা ৩-০ ব্যবধানে পরাজিত হয়।


title: ২০১৪ ভারত ক্রিকেট দলের ইংল্যান্ড সফর

text: সম্প্রচারস্বত্ত্বজনিত কারণে টেস্ট সিরিজটি ইনভেস্টেক টেস্ট সিরিজ নামে পরিচিতি পায়। ইংল্যান্ড দল ৩-১ ব্যবধানে টেস্ট সিরিজ জয় করে পতৌদি ট্রফি লাভ করে।


title: ২০১৪ ভারত ক্রিকেট দলের ইংল্যান্ড সফর

text:
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
৫ম টেস্ট প্রদর্শনের মাধ্যমে স্কাই স্পোর্টস ইংল্যান্ডের ২০০তম টেস্ট খেলা সরাসরি সম্প্রচার করে।


title: স্লিপিং বিউটি (২০১১-এর চলচ্চিত্র)

text: স্লিপিং বিউটি (ইংরেজি: Sleeping Beauty) ২০১১ সালের অস্ট্রেলিয়ান নাট্য চলচ্চিত্র, যা রচনা এবং পরিচালনা করেছেন জুলিয়া লে। এই চলচ্চিত্রের মধ্য দিয়ে পরিচালক হিশেবে তাঁর অভিষেক ঘটে। চলচ্চিত্রের প্রধান চরিত্র এমিলি ব্রাউনিং একজন অল্পবয়স্ক বিশ্ববিদ্যালয়ের ছাত্রী, যিনি ফ্রিল্যান্স যৌনউত্তেজক কাজ হিসেবে অর্থপ্রদানকারী গ্রাহকদের সাথে বিছানায় ঘুমানোর কাজ শুরু করেন। চলচ্চিত্রটি নোবেল বিজয়ী ইয়াসুনারি কাওয়াবাতা রচিত "দ্যা হাউস অব দ্যা স্লিপিং বিউটি" উপন্যাসের একাংশের উপর ভিত্তি করে নির্মিত। এই চলচ্চিত্রের অভিনয়ে ছিলেন, এমিলি ব্রাউনিং, রাচেল ব্লেক, ইউইন লেসলি, মাইকেল ডরম্যান, মিরাহ ফোলকস এবং হেনরি নিক্সন।"স্লিপিং বিউটি" হলিউডে ২০০৮-এর অনুৎপাদিত স্ক্রিপ্টের কালো তালিকায় মনোযোগ দখল করে তৈরি. সেপ্টেম্বর ২০০৯ সালে স্ক্রিন অস্ট্রেলিয়া থেকে প্রকল্পের জেন্য অর্থায়নের অনুমোদিত লাভ করে।


title: জাভাদ নেকুউনাম

text: জাভাদ নেকুউনাম (; জন্ম: সেপ্টেম্বর ১৯৮০, রেয়, ইরান) হচ্ছেন ইরানি ফুটবলার যিনি বর্তমানে কুয়েতি ক্লাব কুয়েত এসসি ও জাতীয় দলের হয়ে খেলছেন। তিনি জাতীয় দলের অধিনায়ক হিসেবেও দায়িত্ব পালন করছেন। তিনি সাধারণত সেন্ট্রাল মিডফিল্ডার হয়ে খেলে থাকেন, কিন্তু এর পাশাপাশি পাসিং দক্ষতা, রক্ষণশীলতা ও শক্তিশালী দীর্ঘমাপের শটের জন্য বিখ্যাত।


title: জাভাদ নেকুউনাম

text: তিনি তার ফুটবলীয় জীবনের দীর্ঘ সময় ইরানের ক্লাব "পাস তেহরান" ও স্পেনীয় ক্লাব "ওসাসানুর" হয়ে খেলেছেন। ওসাসানুতে তিনি ১৭৪ খেলায় ২৬ গোল করেন।


title: জাভাদ নেকুউনাম

text: তার ডাকনাম "নেকু"; তিনি জাতীয় দলের হয়ে ১৩০-এর অধিক ম্যাচ খেলে ৩৭টি গোল করেন। তিনি একধিকা বড় টুর্নামেন্টেও অংশগ্রহণ করেন এর মধ্যে রয়েছে ২০০২ ও ২০০৬ ফিফা বিশ্বকাপ।


title: জাভাদ নেকুউনাম

text: সর্বশেষ ২০১৪ সালের ৩০ মে অবধি পর্যন্ত হালনাগাদকৃত পরিসংখ্যান:


title: বিন্দাস (২০১৪-এর চলচ্চিত্র)

text: বিন্দাস ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস প্রযোজিত ও রাজীব বিশ্বাস পরিচালিত এই চলচ্চিত্রে মুখ্য ভূমিকায় অভিনয় করবেন দেব, শ্রাবন্তী ও সায়ন্তিকা বন্দ্যোপাধ্যায়।


title: বিন্দাস (২০১৪-এর চলচ্চিত্র)

text: ২রা জুলাই, ২০১৪ তে এই চলচ্চিত্রের প্রথম লুক-এর মোড়ক উন্মোচন করা হয়। আগামী ২৫শে জুলাই এই চলচ্চিত্র মুক্তি পাবে। এমপি হবার পর এটিই দেবের প্রথম চলচ্চিত্র। ২০শে মে, ২০১৪ তে এর প্রথম লুক দর্শকদের উপহার দেয়া হয়। পরিচালক রাজীবের সাথে সায়ন্তিকার এটাই প্রথম কাজ।


title: বিন্দাস (২০১৪-এর চলচ্চিত্র)

text: তেলুগু চলচ্চিত্র "মির্চি"র পুনঃনির্মাণ এ চলচ্চিত্রটি ২৫শে জুলাই, ২০১৪ তারিখে মুক্তিলাভ করে।


title: বিন্দাস (২০১৪-এর চলচ্চিত্র)

text: এর তারকামণ্ডিত প্রিমিয়ার শো অনুষ্ঠিত হয় শহরের সিটি থিয়েটারে।


title: বিন্দাস (২০১৪-এর চলচ্চিত্র)

text: "অভিমন্যু" (দেব) রাজনীতিবিদ "দিবাকর সেন" (চিরঞ্জিত) এর ছেলে। তাঁর সাথে প্রথম "কাজল" (সায়ন্তিকা বন্দ্যোপাধ্যায়) এর ইতালিতে দেখা হয় এবং সে তার প্রেমে পড়ে যায়। তারা দেশে ফিরেও পশ্চিমবঙ্গের বিভিন্ন স্থানে দেখা পায়। এরই মধ্যে "অভিমন্যু"র সাথে দেখা হয় "অঞ্জলি"র (শ্রাবন্তী চট্টোপাধ্যায়)। ধীরে ধীরে "অঞ্জলি"কে "অভিমন্যু"র ভাল লেগে যায়। শেষে তার সাথেই "অভিমন্যু"র বিয়ে হয়।


title: বিন্দাস (২০১৪-এর চলচ্চিত্র)

text: এরই মাঝে গড়বেতা আর কেশপুরের দুই পরিবারের মধ্যে রক্তারক্তি চলে।এই চলচ্চিত্রের সংগীত পরিচালনা করেছেন খ্যাতনামা সংগীত পরিচালক স্যাভি গুপ্ত, অরিন্দম চট্টোপাধ্যায় এবং বাংলাদেশের প্রখ্যাত সংগীতশিল্পী হাবিব ওয়াহিদ। এছাড়া তেলুগু এবং তামিল চলচ্চিত্রের সুরকার দেবী শ্রী প্রসাদ "আজকে এই খুশির দিনে" গানটির সঙ্গীত পরিচালনা করেন।


title: বিন্দাস (২০১৪-এর চলচ্চিত্র)

text: এই চলচ্চিত্রের গানে প্রথমবারের মত প্লেব্যাক করেন বলিউডের প্রখ্যাত কণ্ঠশিল্পী নেহা কক্কর ("পার্টি শুজ") ও তুলসী কুমার ("তোমাকে ছেড়ে আমি")।


title: বিন্দাস (২০১৪-এর চলচ্চিত্র)

text: মূলত পশ্চিমবঙ্গেই চলচ্চিত্রের দৃশ্যায়ণ হবে। কিন্তু গানের দৃশ্যায়ণের কাজে মুম্বই ও স্পেনেও যেতে হবে তাদের। এর "তোমাকে ছেড়ে আমি" ও "ভালবেসে কোন ভুল করিনি আমি" নামক গানদ্বয়ের দৃশ্যায়ণ হয় গ্রীসে। এছাড়াও শ্যুটিং হবে ব্যাংককে।


title: বিন্দাস (২০১৪-এর চলচ্চিত্র)

text: "সংবাদ প্রতিদিন" এই চলচ্চিত্রের রিভিউতে দেবের অভিনয়, কম্পিউটার গ্রাফিক্সের উচ্চকিত প্রশংসা করে বলে, "বিন্দাস জনপ্রিয় হবার ফর্মুলা থেকে এক চুলও সরে আসেনি।" "নাউরানিং ডট কম" এর রিভিউতে দিয়ে এর জমজমাট কাহিনীর প্রশংসা করে এবং একে "অবশ্যই দেখা উচিত" বলে মন্তব্য করে।


title: বিন্দাস (২০১৪-এর চলচ্চিত্র)

text: "দ্য টাইমস অফ ইন্ডিয়া" এই চলচ্চিত্রের রিভিউতে একে দেয়। তারা এর গানগুলোর প্রশংসা করে, কিন্তু এর বিভিন্ন খুঁতও তুলে ধরে। রিভিউতে বলা হয়, "এই গানগুলো একবারে শুনতে খুব ভাল লাগলেও বারবার শুনতে ইচ্ছে করবে, এমন নয়।"


title: এমিলি ব্রাউনিং

text: এমিলি জেন ব্রাউনিং (, জন্ম: ৭ ডিসেম্বর ১৯৮৮) একজন অস্ট্রেলিয়ান চলচ্চিত্র অভিনেত্রী, গায়ক এবং মডেল। প্রথম দিকের "গোস্ট শিপ" (২০০২) এবং "নেদ কেলি" (২০০৩) চলচ্চিত্রের পর, "লিমনি স্নাইকেট'স অ্যা সিরিজ অব আনফরচুনেট ইভেন্টস" (২০০৪) চলচ্চিত্রে ভায়োলেট বদলেয়ার যুগান্তকারী চরিত্রে অভিনয়ের জন্যে ২০০৫ সালে শ্রেষ্ঠ অভিনেত্রীর জন্যে এএফআই আন্তর্জাতিক পুরস্কার লাভ করেন। তিনি ভৌতিক চলচ্চিত্র "দ্যা আনইনভেন্টেড" (২০০৯), অ্যাকশন চলচ্চিত্র "সুকার পাঞ্চ" (২০১১), এবং স্বাধীন চলচ্চিত্র "স্লিপিং বিউটি" (২০১১) চলচ্চিত্রে অভিনয় করেন।


title: এমিলি ব্রাউনিং

text: ব্রাউনিং মেলবোর্ন, ভিক্টোরিয়ায় জন্ম নেন। তিনি অ্যান্ড্রু এবং শেলি ব্রাউনিংয়ের কন্যা। তাঁর দুটি ছোট ভাই রয়েছে, নিকোলাস এবং ম্যাথু।


title: এমিলি ব্রাউনিং

text: ব্রাউনিংয়ের অভিনয়ে আত্মপ্রকাশ ঘটে ১৯৮৮ "দ্যা ইকো অব থান্ডার" হলমার্ক চ্যানেল চলচ্চিত্রের মাধ্যমে। অস্ট্রেলীয় চলচ্চিত্র এবং টেলিভিশন প্রযোজনার মধ্যে ২০০০-২০০২ "ব্লু হিলারর্স" এবং ২০০০-২০০২ "সামথিং ইন দ্যা এয়ার" টেলিভিশন ধারাবাহিকে অভিনয় করেন।


title: এমিলি ব্রাউনিং

text:
ব্রাউনিং অস্ট্রেলীয় চলচ্চিত্র নির্মাতা গায় ফ্র্যাংকলিনের ঘনিষ্ঠ বন্ধু, যিনি গায়ক কিম্ব্রার মিউজিক ভিডিওর পরিচালনার জন্যে পরিচিত। ফ্র্যাংকলিন তার দ্বিতীয় স্বল্পদৈর্ঘ চলচ্চিত্র "মি বিউটিফুল"-এ ব্রাউনিংকে নেয়ার সিদ্ধান্ত নেন, একটি সাম্প্রতিক সাক্ষাত্কারে অনুযায়ী
Onya পত্রিকা দিয়েছিলেন একটি এন্যা ম্যাগাজিনের সাম্প্রতিক সাক্ষাত্কার অনুযায়ী জানা যায়।


title: এমিলি ব্রাউনিং

text: ব্রাউনিং এলথাম উচ্চ বিদ্যালয়ে তাঁর শিক্ষা সম্পূর্ণ করার জন্যে অভিনয় থেকে বিরতি নেন, যেখানে তিনি নভেম্বর ২০০৬ সালে ভিক্টোরীয় সার্টিফিকেট অফ এডুকেশন পরীক্ষার ইতি টানেন।


title: এমিলি ব্রাউনিং

text: ব্রাউনিং ২০১১ থেকে ইংরেজি অভিনেতা ম্যাক্স আইরনসের সাথে সম্পর্কে জড়িত ছিলেন, কিন্তু ২০১২ সালে সেই সম্পর্ক শেষ হয়েছে বলে এক প্রতিবেদনে জানা যায়।


title: এমিলি ব্রাউনিং

text:
বিজয়:
মনোনয়ন:


title: পঞ্চদেবতা পূজা

text: পঞ্চদেবতা পূজা বা পঞ্চায়তন পূজা হল হিন্দুধর্মের স্মার্ত সম্প্রদায়ের একটি পূজার পদ্ধতি। কথিত আছে, অষ্টম শতাব্দীর হিন্দু দার্শনিক আদি শঙ্কর পঞ্চদেবতা পূজার প্রবর্তন করেন। এই পদ্ধতিতে পাঁচ দেবতার পূজা হয়: গণেশ, শিব, সূর্য, বিষ্ণু ও দুর্গা। স্মার্ত পারিবারিক নিয়ম অনুসারে, এই পঞ্চদেবতার একজন থাকেন কেন্দ্রে এবং বাকিরা কেন্দ্রীয় দেবতাকে ঘিরে থাকেন। ছোটো মূর্তি বা পাঁচ ধরনের বিশেষ পাথরে বা মাটিতে আঁকা বিশেষ চিত্রে (যন্ত্র) পঞ্চদেবতার পূজা হয়। পঞ্চদেবতার একজনের মূর্তি বা প্রতীক পূজকের ইষ্টদেবতা রূপে কেন্দ্রে থাকে। অন্যরা তাকে ঘিরে থাকে।


title: পঞ্চদেবতা পূজা

text: স্মার্তরা এই পঞ্চদেবতাকে পৃথক দেবতা হিসেবে না দেখে একই সগুণ ব্রহ্মের পাঁচটি রূপভেদ মনে করেন। স্মার্ত মন্দিরগুলির গর্ভগৃহে পঞ্চদেবতা পূজার জন্য বিশেষ আসন দেখা যায়। উদাসী সম্প্রদায়ও পঞ্চদেবতা পূজা করে।


title: বুথ স্কুল অব বিজনেস

text:
দ্য ইউনিভার্সিটি অব শিকাগো বুথ স্কুল অব বিজনেস ইলিনয়ের শিকাগোতে শিকাগো বিশ্ববিদ্যালয় এর গ্র্যাজুয়েট বিজনেস স্কুল। পূর্বে এটি ইউনিভার্সিটি অব শিকাগো গ্র্যাজুয়েট স্কুল অব বিজনেস। এটি মার্কিন যুক্তরাষ্ট্রের দ্বিতীয় প্রাচীনতম বিজনেস স্কুল। এই ধরনের স্কুলের মধ্যে তারাই প্রথম এক্সিকিউটিভ এমবিএ এবং বিজনেসে পিএইচডি প্রোগ্রাম চালু করে। এর প্রাক্তন শিক্ষার্থী ডেভিড জি বুথ ৩০০ মিলিয়ন ডলার অনুদান দেওয়ায় এই ২০০৮ সালে স্কুলের নাম পরিবর্তন করা হয়। যেকোনো বিজনেস স্কুলের মধ্যে এর এনডোমেন্ট তৃতীয় বৃহত্তম।
এই স্কুলের ফ্ল্যাগশিপ ক্যাম্পাস হাইড পার্কে অবস্থিত।


title: এন১ (বাংলাদেশ)

text: ঢাকা-চট্টগ্রাম মহাসড়ক বা এন-১ বাংলাদেশের একটি অন্যতম ব্যস্ত মহাসড়ক, যা ঢাকা থেকে শুরু হয়ে টেকনাফ পর্যন্ত গেছে। আনুমানিক ২৫০ কিলোমিটার (২০০ মাইল) মহাসড়কটি বাংলাদেশের দুই বৃহত্তম শহর ঢাকা ও চট্টগ্রামকে সংযুক্ত করেছে। বৃহত্তম শহর ছাড়াও ফেনী এবং কুমিল্লাকেও স্পর্শ করেছে।


title: এন১ (বাংলাদেশ)

text: দুই লেইনের এ মহাসড়কটি বর্তমানে চার লেইনে উন্নীত করা হয়েছে।


title: এন১ (বাংলাদেশ)

text: ১৯২ দশমিক ৪৮ কিলোমিটার দীর্ঘ ঢাকা-চট্টগ্রাম চার-লেন প্রকল্পটি ২০০৬ সালে একনেকে অনুমোদিত হয়। দু'দফা দরপত্র আহ্বান বাতিল হওয়ার পর, মহাসড়কটি চার-লেন তৈরীতে প্রথম দফায় প্রকল্পের মেয়াদ নির্ধারণ করা হয়েছিল ২০০৬ সালের জানুয়ারি থেকে ২০১২ সালের জুন পর্যন্ত। দ্বিতীয় ধাপে, কাজ শেষ করতে সময় বাড়ানো হয় ২০১৩ সালের ডিসেম্বর পর্যন্ত। তৃতীয় ধাপে নির্ধারণ করা হয় ২০১৪ সালের ডিসেম্বর পর্যন্ত। আর সর্বশেষ চতুর্থ ধাপে বাড়ানো হয় ২০১৬ সালের ডিসেম্বর পর্যন্ত।


title: এন১ (বাংলাদেশ)

text: ২০০৬ সালে সরকার ২ হাজার ১৬৮ কোটি টাকা ব্যয়ে ঢাকা-চট্টগ্রাম চারলেন মহাসড়ক প্রকল্প অনুমোদন করে। পরবর্তীতে সড়কটির সম্প্রসারণ কাজে প্রকল্প ব্যয় বৃদ্ধি পেয়ে হয় ৩ হাজার ৮১৬ কোটি ৯৪ লাখ টাকা। দীর্ঘ দশ বছর কাজ চলার পর, ২০১৬ সালের ২রা জুলাই দাউদকান্দি টোলপ্লাজা থেকে চট্টগ্রাম তোরণ পর্যন্ত ১৯০ দশমিক ৪৮ কিলোমিটার দীর্ঘ ঢাকা-চট্টগ্রাম মহাসড়ক চার লেন প্রকল্পের আনুষ্ঠানিক উদ্বোধন করা হয়।


title: এন১ (বাংলাদেশ)

text: যাত্রাবাড়ি থেকে সাইনবোর্ড পর্যন্ত ৬ কিলোমিটার।


title: এন১ (বাংলাদেশ)

text: এ মহাসড়কটি নারায়ণগঞ্জ জেলার তিনটি উপজেলা নারায়ণগঞ্জ সদর, বন্দর এবং সোনারগাঁও এর উপর দিয়ে অতিক্রম করেছে। এ জেলার অংশের দৈর্ঘ্য সাইনবোর্ড থেকে মেঘনা সেতু পর্য্যন্ত ২৯ কিলোমিটার।


title: এন১ (বাংলাদেশ)

text: মুন্সীগঞ্জ জেলার একমাত্র উপজেলা গজারিয়ার উপর দিয়ে এই মহাসড়ক অতিক্রম করেছে। এই জেলায় মেঘনা সেতু থেকে মেঘনা-গোমতী সেতু পর্য্যন্ত ১১ কিলোমিটার।


title: এন১ (বাংলাদেশ)

text: এন১ কুমিল্লা জেলার দাউদকান্দি, চান্দিনা, বুড়িচং, কুমিল্লা সদর, চৌদ্দগ্রাম, এই পাঁচটি উপজেলার উপর দিয়ে অতিক্রম করেছে। এ জেলায় দৈর্ঘ্য মুন্সীগঞ্জ সীমান্তের মেঘনা সেতু থেকে ফেনী সীমান্ত পর্য্যন্ত ৯৭ কিলোমিটার।


title: এন১ (বাংলাদেশ)

text: ফেনী জেলার দুটি উপজেলা ফেনী সদর ও ছাগলনাইয়ার উপর দিয়ে এন১ অতিক্রম করেছে। ফেনী জেলায় এই মহাসড়কের দৈর্ঘ্য ৩১ কিলোমিটার।


title: এন১ (বাংলাদেশ)

text: চট্টগ্রাম শহর ব্যতিত চট্টগ্রাম জেলার সাতটি উপজেলার উপর দিয়ে এন১ অতিক্রম করেছে। উপজেলাগুলো হলো, মীরসরাই, সীতাকুণ্ড, বোয়ালখালী, পটিয়া, চন্দনাইশ, সাতকানিয়া এবং লোহাগাড়া উপজেলা। এন১ উত্তর চট্টগ্রাম অংশের দৈর্ঘ্য ৭৬ কিলোমিটার এবং দক্ষিণ চট্টগ্রাম অংশের দৈর্ঘ্য ৬৯ কিলোমিটার।


title: এন১ (বাংলাদেশ)

text: এন১ কক্সবাজার জেলার চারটি উপজেলা তথা চকরিয়া, রামু, উখিয়া এবং টেকনাফ উপজেলার উপর দিয়ে অতিক্রম করেছে। কক্সবাজার জেলায় এ মহাসড়কের দৈর্ঘ্য ১৪৮.৮৭ কিলোমিটার।


title: ভায়োলেট বদলেয়ার

text: ভায়োলেট বদলেয়ার (, ইংরেজি: Violet Baudelaire) লেমনি সাইকেট অ্যা সিরিজ অব আনফরচুনেট ইভেন্টস ধারাবাহিকের তিনটি প্রধান চরিত্রের একজন কাল্পনিক চরিত্র। এই চরিত্র মোট তের অংশ উপন্যাসে প্রদর্শিত হয়েছে। ভায়োলেট তার ১২ বছর বয়সী ভাই ক্লাউস এবং শিশু বোন সানিকে বিভিন্ন সমস্যা সমাধানের জন্যে সাহায্য করে স্ব-উদ্ভাবিত নানান দক্ষতার মাধ্যমে। জ্যেষ্ঠ হিসেবে, সে দলের প্রাকৃতিক নেতা।


title: ভায়োলেট বদলেয়ার

text: ভায়োলেট বদলেয়ার হলো জ্যেষ্ঠ বদলেয়ার। ব্রেট হেলকুইস্টের আঁকা চিত্র ইঙ্গিত করে বদলেয়ারের তরঙ্গায়িত কালো চুল রয়েছে। যখন সে কোনো চিন্তা এবং নতুন উদ্ভাবনের দিকে মনোযোগ দেয় তখন সে তার মুখ থেকে চুল সরাতে একটি ফিতা সাহার্যে বেধে রাখে।


title: ভায়োলেট বদলেয়ার

text: ভায়োলেট একজন বিস্ময়কর উদ্ভাবক। যেমন "দ্যা ব্যাড বিগিনিং" খন্ডের আঁকড়ে ধরার হুক যা তাকে কাউন্ট ওলায়ের শহরের উপরে নিয়ে যায়।


title: ওল্ড ট্রাফোর্ড ক্রিকেট গ্রাউন্ড

text: ওল্ড ট্রাফোর্ড ক্রিকেট মাঠ ইংল্যান্ডের গ্রেটার ম্যানচেস্টারের ওল্ড ট্রাফোর্ডে অবস্থিত একটি আন্তর্জাতিকমানের ক্রিকেট স্টেডিয়াম। প্রচারস্বত্ত্বজনিত কারণে স্টেডিয়ামটি এমিরেটস ওল্ড ট্রাফোর্ড নামে পরিচিতি পাচ্ছে। ১৮৫৭ সালে এ মাঠের উদ্বোধন ঘটে। তখন মাঠটি ম্যানচেস্টার ক্রিকেট ক্লাবের অনুশীলনী মাঠ হিসেবে থাকলেও ১৮৬৪ সাল থেকে অদ্যাবধি ল্যাঙ্কাশায়ার কাউন্টি ক্রিকেট ক্লাবের নিজস্ব মাঠ হিসেবে ব্যবহৃত হচ্ছে।


title: ওল্ড ট্রাফোর্ড ক্রিকেট গ্রাউন্ড

text: ইংল্যান্ডের দ্বিতীয় প্রাচীনতম মাঠ হিসেবে ওল্ড ট্রাফোর্ডের ব্যাপক পরিচিতি রয়েছে। এছাড়াও, জুলাই, ১৮৮৪ সালে ইংল্যান্ডে প্রথমবারের মতো অনুষ্ঠিত অ্যাশেজের প্রথম টেস্টের মাঠ হিসেবে খেলা আয়োজনের গৌরব লাভ করে। ক্রিকেট বিশ্বকাপের স্বাগতিক মাঠরূপে দু’টি সেমি-ফাইনাল এখানে অনুষ্ঠিত হয়।


title: ওল্ড ট্রাফোর্ড ক্রিকেট গ্রাউন্ড

text: ১৮৫৭ সালে এ মাঠটিকে প্রথমবারের মতো ক্রিকেট মাঠ হিসেবে ব্যবহার করা হয়। এ সময় ম্যানচেস্টার ক্রিকেট ক্লাব ডি ট্রাফোর্ড থেকে স্থানান্তরিত হয়। বৃহৎ প্যাভিলিয়ন থাকা স্বত্ত্বেও ওল্ড ট্রাফোর্ডের প্রারম্ভিক বছরগুলো ছিল ব্যবহার অনুপযোগী ও ফুটপাথ হিসেবে ওল্ড ট্রাফোর্ড মেট্রোলিঙ্ক স্টেশনে যাতায়াত করা হতো। মাঠটি কাউন্টি এলাকার বাইরে ছিল বিধায় খুব কমসংখ্যক দর্শকেরই সমাগম ও মনোযোগ আকর্ষণে সক্ষম ছিল। গোলাপের খেলা নামে পরিচিত একটি খেলায় ১৮৭৫ সালে উল্লেখযোগ্য দর্শক মাঠে আসেন। ডব্লিউ.জি. গ্রেস ১৮৭৮ সালে গ্লুচেস্টারশায়ার কাউন্টি ক্রিকেট ক্লাবকে মাঠে নিয়ে আনলে ওল্ড ট্রাফোর্ডে তিন দিনেরও বেশি সময়ে ২৮,০০০ দর্শক মাঠে আসেন। এর ধারাবাহিকতায় মাঠের সুযোগ-সুবিধাও বৃদ্ধি পেতে থাকে।


title: ওল্ড ট্রাফোর্ড ক্রিকেট গ্রাউন্ড

text: ১৯৫৬ সালে ইংরেজ বোলার জিম লেকার একটি ইনিংসে ১০ উইকেট ও ৯০ রানে ১৯ উইকেট লাভের বিরল কীর্তিগাঁথা অদ্যাবধি টেস্ট ও প্রথম-শ্রেণীর ক্রিকেটে অক্ষত রয়েছে। ১৯৯৩ মৌসুমের অ্যাশেজ টেস্টে শেন ওয়ার্ন মাইক গ্যাটিংকে শতাব্দীর সেরা বল নিক্ষেপ করে বোল্ড করেছিলেন।


title: জিম লেকার

text: জেমস "জিম" চার্লস লেকার (; জন্ম: ৯ ফেব্রুয়ারি, ১৯২২ - মৃত্যু: ২৩ এপ্রিল, ১৯৮৬) ইয়র্কশায়ারের ব্র্যাডফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত "লেকারের খেলা" নামে পরিচিত টেস্টে জিম বার্ক বাদে ১৯ উইকেট দখল করে আন্তর্জাতিক ক্রিকেট অঙ্গনে চিরস্মরণীয় হয়ে আছেন। তাঁর এই অসম্ভব ও বিরল কীর্তিগাঁথার ফলে ইংল্যান্ড ক্রিকেট দল অস্ট্রেলিয়ার বিপক্ষে টেস্ট জয় করেছিল। প্রথিতযশা অফ-স্পিনার জিম লেকার অস্ট্রেলিয়ার বিরুদ্ধে ধারাবাহিকভাবে সাফল্য লাভ করেছিলেন। তাঁর যোগ্য বোলিং সঙ্গী ছিলেন বামহাতি অর্থোডক্স স্পিনার টনি লক। প্রথম-শ্রেণীর ক্রিকেটে সারে ক্রিকেট দলকে সাতবার ধারাবাহিকভাবে কাউন্টি চ্যাম্পিয়নশীপে নেতৃত্ব দিয়েছেন।


title: জিম লেকার

text: তাঁর চাচার মাধ্যমে তিনি সালতেয়ারে চলে আসেন। দ্বিতীয় বিশ্বযুদ্ধ শুরুর পূর্বে তিনি ইযর্কশায়ার ক্লাবে খেলার জন্য ডাক পান। সেখানে তিনি ব্যাটসম্যান হিসেবে সবাইকে বিমোহিত করেন। যুদ্ধের ফলে তিনি সাময়িকভাবে ক্রিকেট পরিকল্পনায় ছেদ নিয়ে আসে। ১৯৪৩ সালে উত্তর আফ্রিকা থেকে এক প্রতিবেদনে জানা যায়, এক বল প্রিয় তরুণের কীর্তিগাঁথা। যুদ্ধ শেষ হলে লন্ডনে চলে আসেন ও সারে দলের সদস্য হন। এরপর ইয়র্কশায়ারে তিনি অংশগ্রহণ করেন এবং ওভালের মাঠে নিবন্ধিত হন ও আর কখনো নিজ কাউন্টির পক্ষে অংশগ্রহণ করেননি।


title: জিম লেকার

text: লেকার তাঁর সমগ্র খেলোয়াড়ী জীবনে ১৯৪৮ থেকে ১৯৫৯ সালের মধ্যে ইংল্যান্ডের পক্ষে ৪৬ টেস্টে অংশগ্রহণ করেন। ২১.২৪ রান বোলিং গড়ে ১৯৩ উইকেট লাভ করেন। প্রথম-শ্রেণীর ক্রিকেটে ১৮.৪১ গড়ে ১,৯৪৪টি উইকেট দখল করেন।


title: জিম লেকার

text: ১৯৪৭-৪৮ মৌসুমে ব্রিজটাউনে ওয়েস্ট ইন্ডিজ ক্রিকেট দলের বিপক্ষে অনুষ্ঠিত ১ম টেস্টের প্রথম ইনিংসে ১০৩ রানে ৭ উইকেট দখল করে বিরাট সমস্যার সৃষ্টি করেন। কিন্তু ১৯৪৮ সালে ডন ব্র্যাডম্যানের অস্ট্রেলিয়ার সামনে ছিলেন দূর্দান্ত নৈপুণ্যে ভাস্বর। ১৯৫৮-৫৯ মৌসুমে অস্ট্রেলিয়া সফরে ইংল্যান্ডের স্বল্পকয়েকজন খেলোয়াড়ের একজন হিসেবে পিচের অসহযোগিতা স্বত্ত্বেও তিনি বেশ ভাল বোলিং করেছিলেন। লেকারের খেলার বাইরে ১৯৫০ সালে ব্র্যাডফোর্ডে অনুষ্ঠিত "দ্য রেস্টের" বিপক্ষে তিনি মাত্র ২ রান দিয়ে ৮ উইকেট পেয়েছিলেন।


title: জিম লেকার

text: ১৯৫২ সালে তিনি পাঁচজন ক্রিকেটারের একজনরূপে উইজডেন বর্ষসেরা ক্রিকেটারের সম্মাননা লাভ করেন।


title: জিম লেকার

text: ১৯৫৬ সালে টেস্ট ক্রিকেটের ইতিহাসের প্রথম বোলার হিসেবে প্রতিপক্ষের ১১ ব্যাটসম্যানের সকলকে আউট করার বিরল কৃতিত্ব প্রদর্শনে সক্ষমতা দেখান। পরবর্তীকালে ১৯৬৫ সালে নিউজিল্যান্ডের বিপক্ষে ভারতীয় অফ স্পিনার শ্রীনিবাসরাঘবন ভেঙ্কটরাঘবন ও ১৯৭৯ সালে ভারতের বিপক্ষে অস্ট্রেলীয় বামহাতি ফাস্ট-মিডিয়াম বোলার জিওফ ডাইমক এ কৃতিত্ব অর্জন করেছিলেন।


title: জিম লেকার

text: ২৩ আগস্ট, ২০০৯ তারিখে জ্যাক হবস ও লেন হাটনের সাথে তাঁকেও আইসিসি ক্রিকেট হল অব ফেমে অন্তর্ভুক্ত করা হয়।


title: সবিতা ভাবি

text: সাবিতা ভাবি (ইংরেজি: Savita Bhabhi) ভারতীয় ওয়েব-ভিত্তিক মাঙ্গা বা কমিকস ধরণের কার্টোন পর্নোগ্রাফি চরিত্র যা ভারতের প্রথম পর্নোগ্রাফি কার্টোন তারকা হিসেবে স্বীকৃতি অর্জন করেছে। এখানে সাবিতা নামক একজন সাধরণ গৃহিনীকে কার্টোন চরিত্রের মাধ্যমে উপস্থাপণ করা হয়েছে যিনি বিভিন্ন যৌন দুঃসাহসিক ঘটনায় জড়িত হন। ভাবি প্রত্যয়টি (হিন্দি: ভ্রাতৃবধু) সাধারণভাবে ভারতীয় গৃহিণীদের প্রথম নামের সাথে সংযুক্ত করা হয়। চরিত্রটি প্রাথমিকভাবে সহজলভ্য কমিক স্ট্রিপ হিসেবে একটি ওয়েবসাইটে মুক্ত করা হয়। তবে পরবর্তিতে ভারতীয় সরকারের নিষেধাজ্ঞায় এটি একটি মালিকানাধীন সাবস্ক্রিপশন ভিত্তিক ওয়েবসাইটে স্থানান্তর করা হয়।


title: সবিতা ভাবি

text: এই ব্যঙ্গচিত্র চরিত্র প্রথম মার্চ ২০০৮ সালে দেশমুখ কর্তৃক উপস্থাপিত হয়। কার্টোনটিকে ইংরেজি, হিন্দি, উর্দু এবং তামিল চারটি ভাষায় মুক্তি দেওয়া হয়েছিল। উপস্থাপনের পর যত দ্রুত সম্ভব রক্ষণশীল ভারতীয় সমাজে এই কার্টুন চরিত্র বিতর্কিত প্রমানিত হয়। কিছু সমালোচক এটাকে নতুন ভারতের অতি-উদার অধ্যায় হিসেবে মত দেন।


title: সবিতা ভাবি

text: পর্নোগ্রাফি ভারতে ঠিক বেআইনি নয়। পূর্ণ নগ্নতা দেখানোর ফলে ব্যাঙ্গচিত্রের মূল ওয়েবসাইটে অশ্লীলতা আইনের অধীনে ভারত সরকার কর্তৃক সেন্সরকৃত হয়। ভারতীয় উদারবাদী ব্লগার এবং সাংবাদিক অমিত বর্মাকেও এর সমালোচনায় দেখা গিয়েছে।


title: সবিতা ভাবি

text: প্রাথমিকভাবে সাইট নির্মাতারা অধিকৃত সমষ্টিগত যেকোনো নামের অধীনে "ভারতীয় পর্নো সাম্রাজ্য" নাম নির্বাচন করেন। তবে ২০০৯ সালে যুক্তরাজ্য প্রবাসী সাইটনির্মাতা পুনিত আগরওয়াল, নিষেধাজ্ঞার বিরুদ্ধে অন্দোলনের প্রচেষ্টায় তার পরিচয় প্রকাশ করেন। তবে এক মাস পরে, পরিবারের চাপের কারণে তিনি কমিক স্ট্রিপ বন্ধের সিদ্ধান্ত ঘোষণা করেন।


title: সবিতা ভাবি

text: চরিত্রটিতে বলিউড অভিনেতা অমিতাভ বচ্চনের দাড়ানোর ভঙ্গির সাথে একটি সাদৃশ্য পাওয়া যায় এবং এটি নিয়ে ভারতীয় টেলিভিশন চ্যানেলে সমালোচনার সৃষ্টি হয়।যুক্তরাজ্য ভিত্তিক ব্যবসায়ী পুনিত আগরওয়াল সাবিতা ভাবি চরিত্রটিকে "সাবিতা ভাবি মুভি" শীর্ষক একটি অ্যানিমেটেড চলচ্চিত্রে রুপায়নের চেষ্টা করছেন।


title: এন৮ (বাংলাদেশ)

text: এন-৮ বা ঢাকা-পটুয়াখালী মহসড়ক বাংলাদেশের জাতীয় মহাসড়কের একটি, যা রাজধানী ঢাকা এবং পটুয়াখালী জেলা শহরের মধ্যে সংযোগ স্থাপন করেছে।


title: এন৮ (বাংলাদেশ)

text: ঢাকা বিভাগ সম্পূর্ণ রুট


title: বিকল্পধারা বাংলাদেশ

text: বিকল্পধারা বাংলাদেশ হচ্ছে বাংলাদেশের একটি রাজনৈতিক দল যেটি সাবেক প্রেসিডেন্ট ও বিএনপি সাংসদ ড. একিউএম বদরুদ্দোজা চৌধুরী ২০০৪ সালে গঠন করেন। ঘটনাক্রমে, ড. বি. চৌধুরী ছিলেন বিএনপিরও প্রতিষ্ঠাতা সদস্য এবং তিনি বিএনপি থেকে বহিষ্কৃত হয়েছিলেন। নির্বাচনের সময় এই পার্টির প্রতীক হচ্ছে "কুলা", একটি হাতে বানানো ধানঝাড়ুনি পাখা। মৈত্রীর ক্ষেত্রে এটির বর্তমান রাজনৈতিক অবস্থান অস্পষ্ট এবং জাতীয় সংসদে কোনো আসন নেই।


title: বিকল্পধারা বাংলাদেশ

text: বিকল্প ধারা বিশ্বাস করে যে বর্তমান আওয়ামী লীগ নেতৃত্বাধীন মহাজোট সরকার সরকার হিসেবে তাদের দায়িত্ব পালন করতে ব্যর্থ হয়েছে এবং যত দ্রুত সম্ভব একটি নতুন নির্বাচনের পরিকল্পনা নেওয়া উচিত।


title: ধর্মহীনতা

text: ধর্মহীনতা () (বিশেষণ থেকে: "নাধার্মিক" বা "অধার্মিক") হচ্ছে ধর্মের অনুপস্থিতি, ধর্মের প্রতি এক উদাসীন মনোভাব, ধর্মের পরিত্যাগকরণ, বা ধর্মের প্রতি শত্রুতামূলক মনোভাব। যখন ধর্মীয় বিশ্বাস পরিত্যাগকে বৈশিষ্ট্যমণ্ডিত করা হয়, অধর্ম অন্তর্ভুক্ত করে সুনির্দিষ্ট ও অখণ্ড নাস্তিক্যবাদ, ধর্মীয় ভিন্নমত, এবং ধর্মনিরপেক্ষ মানবতাবাদ। যখন ধর্মের প্রতি শত্রুতাকে বৈশিষ্ট্যমণ্ডিত করা হয়, অধর্ম অন্তর্ভুক্ত করে ক্লেরিক্যালবাদবিরোধিতা, ধর্মবিরোধিতা এবং আস্তিক্যবাদবিরোধিতা।


title: ইউনিভার্সিটি অব ক্যালিফোর্নিয়া, আরভিন

text: ইউনিভার্সিটি অব ক্যালিফোর্নিয়া, আরভিন ক্যালিফোর্নিয়ার আরভিনে অবস্থিত একটি পাবলিক বিশ্ববিদ্যালয়।


title: প্রতুল মুখোপাধ্যায়

text: প্রতুল মুখোপাধ্যায় () হচ্ছেন বাংলা গায়ক, সৃজনশীল শিল্পী এবং গান লেখক। তিনি "আমি বাংলায় গান গাই" এবং "ডিঙা ভাসাও সাগরে" নামের দুটি বিখ্যাত বাংলা গানের গায়ক। তিনি বাংলা চলচ্চিত্র গোঁসাইবাগানের ভুত-এর প্লেব্যাক গায়ক। তিনি মনে করেন, সৃষ্টির মুহূর্তে লেখক-শিল্পীকে একা হতে হয়। তারপর সেই সৃষ্টিকে যদি মানুষের সাথে মিলিয়ে দেওয়া যায়, কেবলমাত্র তাহলেই সেই একাকিত্বের সার্থকতা। সেই একক সাধনা তখন সকলের হয়ে ওঠে।


title: ঘোড়া প্রশিক্ষক

text: ঘোড়া প্রশিক্ষক হল একজন ব্যক্তি যিনি ঘোড়াকে দৌড় প্রতিযোগিতা, বিশেষ প্রদর্শনী বা কোন কাজের উদ্দেশ্যে প্রশিক্ষণ দিয়ে থাকেন। এই কাজের জন্য প্রশিক্ষক ঘোড়াকে বিভিন্ন বিষয়ের চর্চা করান, ঘোড়ার সাথে কথা বলেন, খাওয়ান এবং মানুষের আচরণের সাথে ঘোড়াকে পরিচিত করে তুলেন। ঘোড়া দৌড় প্রতিযোগিতায় একজন ঘোড়া প্রশিক্ষক ঘোড়াকে প্রতিযোগিতার জন্য উপযুক্ত করে গড়ে তুলেন, প্রশিক্ষণের মাধ্যমে ঘোড়াকে দক্ষ করে তুলেন এবং নির্ধারণ করে থাকেন যে প্রশিক্ষিত ঘোড়াটি কোন ধরণের প্রতিযোগিতায় অংশগ্রহণ করবে। ঘোড়া প্রশিক্ষকরা তাদের প্রশিক্ষিত ঘোড়া প্রতিযোগিতায় জয় লাভ করলে ঘোড়ার মালিকের থেকে অর্থ লাভ করেন। এভাবে নামকরা ও প্রখ্যাত ঘোড়া প্রশিক্ষকরা প্রচুর অর্থ উপার্জন করতে পারে।


title: ঘোড়া প্রশিক্ষক

text: প্রশিক্ষণ ছাড়াও সাধারণত একজন ঘোড়া প্রশিক্ষক ঘোড়ার পিঠে চড়ে বিভিন্ন কসরত, খেলা, কৌশল সম্পাদনে পারদর্শি হয়ে থাকেন। এছাড়া ঘোড়া প্রশিক্ষকরা ঘোড় দৌড়েও সুদক্ষ হয়ে থাকেন। বিভিন্ন ঘোড়া প্রশিক্ষন পদ্ধতি রয়েছে। এসবের মাধ্যমে ঘোড়াকে বিভিন্ন কাজ শেখানো যায় যেগুলো মানুষ করে। কোন নামকরা প্রতিযোগিতায় বিজয়ী ঘোড়ার দাম সাধারণ বেশি হয়ে থাকে।


title: ঘোড়া প্রশিক্ষক

text: অধিকাংশ ক্ষেত্রে ঘোড়া প্রশিক্ষকরা ঘোড়া প্রশিক্ষণের পাশাপাশি অন্য কোন দ্বিতীয় পেশা বা ব্যবসায়ী হয়ে থাকেন। এর কারণ শুধু ঘোড়া প্রশিক্ষণ দিয়ে জীবীকা নির্বাহ সবসময় সম্ভব হয় না। এছাড়া ঘোড়া প্রশিক্ষকরা ঘোড়া সম্পর্কিত বিভিন্ন ব্যবসার সাথেও জড়িত থাকে, যেমন – ঘোড়ায় চড়া শিক্ষাদান।


title: ইএ স্পোর্টস

text: ইএ স্পোর্টস (ইংরেজি: EA Sports; নকশারূপ EA SPORTS) ইলেকট্রনিক আর্টস কোম্পানির একটি ব্র্যান্ড যা ক্রীড়া বা স্পোর্টস ভিডিও গেম তৈরি এবং উন্নয়ন করে। পূর্বে "ইএ স্পোর্টস নেটওয়ার্ক" (EASN) নামের মাধ্যমে ইলেকট্রনিক আর্টসের একটি মনভোলানো বিপণন কৌশলের মাধ্যমে তারা বাস্তব-জীবনের ক্রীড়া নেটওয়ার্কের অণুকরণমূলক রূপ দেয়ার চেষ্টা করে থাকে বাস্তব মন্তব্যকারীদের ছবি বা নামের উপস্থাপনার পাশাপাশি যেমন, জন ম্যাডেন। এটি শীঘ্রই নিজস্ব উপ-লেবেলে পরিণত হয় "এনবিএ লাইভ", "ফিফা", "এনএইচএল", "ম্যাডেন এনএফএল", এবং "নাসকার" এধরনের ধারাবাহিক গেম মুক্তি দেয়ার মাধ্যমে। ইএ স্পোর্টস ধারাবাহিকের সেরা বিক্রয় হলো ফিফা ধারাবাহিক যা ১০০ মিলিয়ন একক পর্যন্ত বিক্রিত হয়েছে।


title: ইএ স্পোর্টস

text: এই ব্র্যান্ড অধীনস্থ সর্বাধিক গেমসমূহ বার্নাবে, ব্রিটিশ কলাম্বিয়ার ইলেক্ট্রনিক আর্টস স্টুডিও ইএ কানাডা কর্তৃক এবং পাশাপাশি ভ্যানকুভার, ব্রিটিশ কলাম্বিয়ার ইএ ব্ল্যাকবক্স এবং মাইটল্যান্ড, ফ্লোরিডার ইএ টাইবুরন সহযোগে উন্নয়ন বা আধুনিকায়ন করা হয়েছে। ইএ স্পোর্টস প্রধানত প্রধানত প্রতিদ্বন্দ্ব্বিতা করে থাকে ২কে স্পোর্টসের সাথে।


title: ইএ স্পোর্টস

text: ইএ স্পোর্টসের নীতিবাক্য হলো, "It's in the game"। এই ট্যাগ লাইন, জেফ অডিওর্নে ও মাইকেল ওয়াইল্ড কর্তৃক লিখিত এবং ডন ত্রানশেঠ কর্তৃক কৌশলায়িত হয়েছে এবং ইএ স্পোর্টসের অ্যান্ড্রু এন্থনি কর্তৃক বিতরণকৃত, যা ক্রীড়া মহাবিশ্ব জুড়ে একটি সাংস্কৃতিক পুনর্মিলনী গড়ে তোলার কাজ করে।


title: ইএ স্পোর্টস

text: অধিকাংশ ইএ স্পোর্টস গেম বাৎসরিক ভিত্তিতে আলাদা করা হয়েছে এবং অধিকাংশ বাৎসরিক ভিত্তিতে মুক্তি দেয়া হয়।


title: অরুণ জেটলি

text: অরুণ জেটলি (জন্ম ২৮ ডিসেম্বর, ১৯৫২) হলেন ভারতের বর্তমান কেন্দ্রীয় ক্যাবিনেটের অর্থ ও প্রতিরক্ষামন্ত্রী। তিনি ভারতীয় জনতা পার্টির (বিজেপি) সদস্য। তিনি অতীতে জাতীয় গণতান্ত্রিক জোট মন্ত্রিসভায় (১৯৯৮-২০০৪) ভারতের শিল্প ও বাণিজ্য ও আইন মন্ত্রী ছিলেন। ২০১৪ সালের সাধারণ নির্বাচনে তিনি অমৃতসর লোকসভা কেন্দ্র থেকে প্রতিদ্বন্দ্ব্বিতা করেন তবে ভারতীয় জাতীয় কংগ্রেস প্রার্থী ক্যাপ্টেন অমরিন্দর সিংয়ের কাছে পরাজিত হন। ২৬শে মে ২০১৪ তিনি মোদী সরকারের একজন ক্যাবিনেট মন্ত্রী হিসেবে শপথ গ্রহণ করেন।


title: শার্লিন চোপড়া

text: শার্লিন চোপড়া (; জন্ম: ফেব্রুয়ারি ১১, ১৯৮৪; পূর্বে মোনা চোপড়া হিসেবে পরিচিত) একজন ভারতীয় মডেল, অভিনেত্রী এবং গায়িকা। ২০০২ সালে "ভেন্দি মাবু" চলচ্চিত্রে অভিনয়ের মাধ্যমে তেলুগু চলচ্চিত্র তার অভিষেক ঘটে। পরবর্তীতে দ্বিতীয় শ্রেণীর বলিউড চলচ্চিত্রে গৌন চরিত্রে অভিনয়ের মধ্য দিয়ে তার চলচ্চিত্র কর্মজীবনের শুরু হয়। তিনি এছাড়াও "টাইম পান" (২০০৫), "রেড স্বস্তিক" (২০০৭), "গেইম" (২০০৭) ইত্যাদি চলচ্চিত্রে অভিনয় করেছেন।


title: শার্লিন চোপড়া

text: চোপড়া এছাড়াও "বিগ বস রিয়ালিটি শোর একজন প্রতিযোগী ছিলেন। এবং ২৭ তম দিনে তিনি নেই প্রতীযোগীতা থেকে বাদ পড়েন।


title: শার্লিন চোপড়া

text: জুলাই ২০১২ সালে, চোপড়া "প্লেবয়" পত্রিকার প্রচ্ছদ শিল্পী নির্বাচিন হন। তিনি প্রায়ই টুইটারে তার অর্ধনগ্ন এবং নগ্ন আলোকচিত্র পোস্ট করার জন্য বিতর্ক হয়েছেন।


title: শার্লিন চোপড়া

text: তিনি "এমটিভি স্প্লিট্সভিলা" প্রদর্শনীর ষষ্ঠ আসরের হোস্ট হিসেবে নির্বাচিত হয়েছেন। ডিসেম্বর ২০১৩ সালে, তিনি তার "ব্যাড গার্ল" শীর্ষক একটি মিউজিক ভিডিও মুক্তি দেন।


title: শার্লিন চোপড়া

text: চোপড়া ১৯৮৪ সালে ভারতের অন্ধ্রপ্রদেশ রাজ্যের হায়দ্রাবাদে জন্ম নেন। তার মাতা মুসলিম এবং পিতা খ্রিস্টান ডাক্তার।


title: শার্লিন চোপড়া

text: তিনি সেকেন্দ্রাবাদে স্ট্যানলি গার্লস হাই স্কুল এবং সেন্ট অ্যান কলেজ ফর উইমেনে লেখাপড়া করেন। এরপর সুইডিশ ইনস্টিটিউট কলেজ অব হেল্থ সাইন্সেস থেকে আকুপাংকচার বিষয়ে এমএস ডিগ্রি অর্জন করেন। সেখানে তার অধ্যয়নের বিষয় ছিল ক্লাসিক্যাল আকুপাংকচার এবং ট্রেডিশনাল চাইনিজ মেডিসিন (টিসিএম)। তিনি কলাম্বিয়া বিশ্ববিদ্যালয়ের টিচার্স কলেজ থেকে শিক্ষা বিষয়ে এমএ এবং ওয়াশিংটন অলিম্পিয়ার দ্য এভারগ্রিন স্টেট কলেজ থেকে লিবারেল আর্টস বিষয়ে বিএ ডিগ্রি লাভ করেন। কলেজ অধ্যয়নকালীন সময়ে তিনি একটি স্থানীয় সৌন্দর্য প্রতিযোগিতায় "মিস অন্ধ্র" জেতেন।


title: মনিকা (অভিনেত্রী)

text: মনিকা (জন্মসূত্রে মূলনাম: রেখা মারুথিরাজ) (বর্তমান নাম এম.জি. রহিমা) হলেন একজন তামিল চলচ্চিত্র অভিনেত্রী। ১৯৯০ সাল থেকে শিশুশিল্পী হিসেবে অভিনয় শুরু করেন এবং সালের প্রাথমিক পার্শ চরিত্রে অভিনয় করতেন এবং ২০০০ সাল থেকে তিঁনি প্রধান চরিত্রসমূহে অভিনয় শুরু করেন। ২০১২ সালে পারভানা নামে নামান্তরিত হন মালায়াম চলচ্চিত্রে অভিনয়ের জন্য।


title: মনিকা (অভিনেত্রী)

text: ২০১৪ সালের ৩০শে মে মনিকা ইসলাম ধর্মের আদর্শে অণুপ্রাণিত হয়ে এম.জি. রহীমা নাম নিয়ে ইসলাম ধর্ম গ্রহণ করেন। উক্ত দিনে কেএমভি স্টুডিওতে বাবা ও মার সহ উপস্থিতিতে একটি কনফারেন্সে তিনি সিনেমা জীবনে সাথে থাকার জন্য সবাইকে ধন্যবাদ জানান এবং ইসলাম ধর্ম গ্রহণের কথা ঘোষণা করেন। তিনি বলেন, প্রেম কিংবা অর্থ সম্পর্কিত কোন কারণে তিনি ইসলাম গ্রহণ করেন নি, সেরকম কোন ব্যক্তিও তিনি নন| ইসলামের মূলনীতিতে অনুরক্ত ও উজ্জীবিত হয়েই মূলত তিনি ইসলাম গ্রহণ করেছেন। এছাড়াও পরবর্তীকালে আর কোন ছায়াছবিতে অভিনয় করবেন না বলেও তিনি আরও জানান। এ সময় তিনি ইসলামিক পোশাক বোরকা পরিহিত অবস্থায় ছিলেন।


title: ফিফা বিশ্বকাপ ভিডিও গেম

text: ফিফা ১৯৮৬ সালে ফিফা বিশ্বকাপ ভিডিও গেম-এর জন্যে লাইসেন্সপ্রাপ্ত হয়েছে, যা মাত্র কয়েকজন সমালোচক কর্তৃক ইতিবাচকভাবে গৃহীত হলেও তবে প্রতিযোগিতায় জনপ্রিয়তা প্রদানে সক্ষম হয়। ইলেকট্রনিক আর্টস ১৯৯৭ সালে ইউ.এস. গোল্ড অর্জন করে এবং এর বর্তমান ধারক।


title: ফিফা বিশ্বকাপ ভিডিও গেম

text: এই গেম ২০৩টি জাতীয় দলসমূহকে ধারণ করেছে যারা ২০১৪ ফিফা বিশ্বকাপ বাছাইপর্বে অংশ নিয়েছে। ভুটান, ব্রুনেই, গুয়াম, মরিতানিয়া, মরিশাস এবং দক্ষিণ সুদানের জাতীয় দলসমূহ, যারা বিশ্বকাপের বাছাইপর্বে অংশগ্রহণ করে নি, তাদের এই গেমে পাওয়া যায় নি।


title: ফিফা বিশ্বকাপ ভিডিও গেম

text: এই গেমে ২০১৪ ফিফা বিশ্বকাপে ব্যবহৃত ১২টি মাঠের, পাশাপাশি প্রতিটি বাছাইপর্ব অঞ্চল এবং "জাতিবাচক" স্টেডিয়ামগুলির একটি পরিসীমা অন্তর্ভুক্ত রয়েছে।মবিগেম সংযোগগুলির জন্যে:


title: নন্দিতা দাস

text: নন্দিতা দাস (ইংরেজি: Nandita Das) (জন্ম: ৭ নভেম্বর ১৯৬৯) একজন ভারতীয় চলচ্চিত্র অভিনেত্রী ও পরিচালক। একজন অভিনেত্রী হিশেবে, তিনি "ফায়ার" (১৯৯৬), "আর্থ" (১৯৯৮), "Bawandar" (২০০০), "Kannathil Muthamittal" (২০০২), "Azhagi" এবং "বিফোর দ্যা রেইনস" (২০০৭) চলচ্চিত্রে অভিনয়ের জন্যে পরিচিত। এবং পরিচালক হিশেবে তিনি "ফিরাক" (২০০৮) চলচ্চিত্রে তার পরিচালনার আত্মপ্রকাশের জন্যে পরিচিত, যা একটি জাতীয় এবং আন্তর্জাতিক পুরস্কার অর্জন করেছে। তিনি তার কাজের জন্যে ফরাসি সরকার কর্তৃক পুরস্কারে ভূষিত হন। নন্দিতা দাস প্রথম ভারতীয় যিনি শিল্পকলায় অবদানের জন্যে আন্তর্জাতিক নারী ফোরামের নিকট থেকে খ্যাতি অর্জন করেন।


title: অরুন্ধতী (২০১৪-এর চলচ্চিত্র)

text: অরুন্ধতী ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস ও সুরিন্দার ফিল্মস প্রযোজিত এবং সুজিত মন্ডল পরিচালিত এই চলচ্চিত্রে প্রধান চরিত্রঃ এক রাণীর ভূমিকায় আছেন খ্যাতনামা অভিনেত্রী কোয়েল মল্লিক। আরও আছেন খ্যাতনামা অভিনেতা ইন্দ্রনীল সেনগুপ্ত। ২০০৯ সালের অণুষ্কা শেটি ও সোনু সূদ অভিনীত সুপার-হিট তেলুগু চলচ্চিত্র "অরুন্ধতী"র পুনঃনির্মাণ এই চলচ্চিত্র।


title: অরুন্ধতী (২০১৪-এর চলচ্চিত্র)

text: ২০১৪ সালের ৩০শে মে চলচ্চিত্রটি মুক্তি পায়। চলচ্চিত্রের প্রিমিয়ার শো'তে আগত কলাকুশলীর চলচ্চিত্রের সকলদিকেরই প্রশংসা করেন।


title: অরুন্ধতী (২০১৪-এর চলচ্চিত্র)

text: চলচ্চিত্রের কাহিনী গড়ে উঠেছে এক রাণীকে নিয়ে। বাংলার এক গ্রাম ধুলাবাড়িতে "রুদ্র" (ইন্দ্রনীল সেনগুপ্ত) নামে এক অভিশাপরূপী ব্যক্তি নারীর সম্ভোগে ব্যস্ত হয়ে ওঠেন। এর প্রতিবাদ করেন রাণী অরুন্ধতী (কোয়েল মল্লিক)। সে পিশাচ "রুদ্র"কে বন্দী করে ফেলে। কিন্তু "রুদ্র" আবারও পিশাচের সাধনা করে জেগে ওঠে। কিন্তু তখন রাণী অরুন্ধতীর অন্য জন্ম। এই জন্মেও সে মুখোমুখি হয় "রুদ্রর"৷ সর্বশেষে দোষ্ট পিশাচকে পরাজিত করে রাণী অরুন্ধতী।এই চলচ্চিত্রের সঙ্গীত পরিচালনা করেন প্রখ্যাত সঙ্গীত পরিচালক জিৎ গাঙ্গুলী। এর গান রচনা করেন তাঁর স্ত্রী চন্দ্রাণী গঙ্গোপাধ্যায়।


title: অরুন্ধতী (২০১৪-এর চলচ্চিত্র)

text: রাজিব তান্দুন এই চলচ্চিত্রটি যৌথভাবে প্রযোজনা করছেন। এই চলচ্চিত্রের বাজেট প্রায় ৬-৭ কোটি ভারতীয় টাকা। ২০০৯ সালের এই সুপারহিট চলচ্চিত্র করার অনুমতি নেয়ার জন্য অনেক ব্যয় করতে হয়েছে। অনেক বৈঠকের পর এই মূল্য গ্রহণযোগ্য পর্যায়ে এসেছে।


title: অরুন্ধতী (২০১৪-এর চলচ্চিত্র)

text: কোয়েল মল্লিককে প্রথমবারের মত এই চলচ্চিত্র একজন যুদ্ধংদেহী নারীর চরিত্রে দেখা যায়। নিজের চরিত্র সম্পর্কে তিনি বলেছেন, "যতক্ষণ না তুমি ঝুঁকি নিচ্ছ, ততক্ষণ তুমি বুঝতে পারবে না যে তুমি কোন পর্যায়ে যেতে পারো। এই জীবনের-থেকে-বড় চরিত্রগুলোতে অভিনয় করাটা মোটেও সহজ না। প্রথমত এখানে বিষয়টিকে বিশ্বাস করতে হয়। আমি পুনর্জন্মে বিশ্বাস করি। হ্যাঁ বলে দেবার পর আমাকে অরুন্ধতীর শারীরিক ভাষা বুঝতে হয়েছে।"


title: অরুন্ধতী (২০১৪-এর চলচ্চিত্র)

text: ২৪শে অক্টোবর, ২০১৩ সালে "অরুন্ধতী"র দৃশ্যায়ণের কাজ শুরু হয়। "অরুন্ধতী" চলচ্চিত্রায়নের সময় কোয়েলকে খুবই ব্যস্ত সময় কাটাতে হয়েছিল। তাকে ঘোড়ায় চড়া ও তলোয়ার চালানো শিখতে হয়েছিল। খ্যাতনামা প্রশিক্ষক বিক্রম রাঠৌর তাকে ময়দানে প্রশিক্ষণ দিয়েছেন। বোলপুর ও কলকাতাতে দৃশ্যায়ণ হয়েছিল। তার তলোয়ার চালানো কালারিপাত্তুর ওপর ভিত্তি করে গড়ে উঠেছে।


title: অরুন্ধতী (২০১৪-এর চলচ্চিত্র)

text: "আনন্দবাজার পত্রিকা" চলচ্চিত্রের পর্যালোচনায় একে দেয় এবং বলে যে "এ ছবি হিট হতেই বাজারে এসেছে।" তারা কোয়েল মল্লিক, ইন্দ্রনীল সেনগুপ্তর দুর্দান্ত অভিনয়, জিৎ গাঙ্গুলীর অসাধারণ সঙ্গীত ও বাবা যাদবের খুব ভাল কোরিওগ্রাফির প্রশংসাও করেন। "দ্য টাইমস অফ ইন্ডিয়া" চলচ্চিত্রের পর্যালোচনাতে বলে, "চলচ্চিত্রটির হিট হওয়ার যথেষ্ট বাঙালিয়ানা এতে রয়েছে।" "সংবাদ প্রতিদিন" এর পর্যালোচনায় বলে, "সব মিলিয়ে 'অরুন্ধতী' দর্শক উপভোগ করেছে।" "আজকাল" পত্রিকা চলচ্চিত্রের পর্যালোচনাতে ইন্দ্রনীল সেনগুপ্তের খলনায়কত্ব এবং কোয়েল মল্লিকের অসাধারণের অভিনয়ের উচ্চকিত প্রশংসা করে।


title: নর্ডরাইন-ভেস্টফালেন

text: নর্ডরাইন-ভেস্টফালেন ( ) জার্মানির সবচেয়ে জনবহুল রাজ্য। এটি আয়তন অনুসারে জার্মানির চতুর্থ বৃহত্তম রাজ্য। ১৯৪৬ সালে রাইনলান্ডের উত্তরাঞ্চল এবং ভেস্টফালেন রাজ্য দুইটির একত্রীকরণের মাধ্যমে নর্ডরাইন-ভেস্টফালেন রাজ্যটি প্রতিষ্ঠিত হয়। এর রাজধানী ডুসেলডর্ফ এবং সবচেয়ে বড় শহর কোলন। জার্মানির দশটি বড় শহরের চারটিই- কোলন, ডুসেলডর্ফ, ডর্টমুন্ড এবং এসেন নর্ডরাইন-ভেস্টফালেনে অবস্থিত। এই রাজ্যটির শাসনব্যবস্থায় বর্তমানে রয়েছে স্যোশাল ডেমোক্রেট পার্টি এবং গ্রিন- এই দুই রাজনৈটিক দলের জোট।


title: আলী মার্চেন্ট

text: আলী মার্চেন্ট হলেন একজন ভারতীয় টেলিভিশন অভিনেতা। তিনি ভারতীয় টেলিভিশন ধারাবাহিকে অভিনয়ের জন্য সুপরিচিত। তার জনপ্রিয় ধারাবাহিকের মধ্যে রয়েছে; কাহানি ঘার ঘার কি, আম্বার ধারা এবং ইয়ে রিসতা ক্যা কেহলাতা হ্যায়।


title: আলী মার্চেন্ট

text: আলী মাত্র সতের বছর বয়সে "মি. বোম্বে" খেতাব জিতে নেন। ভারতীয় বিনোদনমূলক টেলিভিশন চ্যানেল স্টার প্লাস জনপ্রিয় ধারাবাহিক কাহানি ঘার ঘার কি তে ভারত চরিত্রে অভিনয় করেন। তিনি ভারতীয় টেলিভিশন ধারাবাহিক "এসএসএসএইচএইচএইচ... ফির কই হ্যায়" এবং "আমবার ধারায়" অসাধারণ অভিনয়ের মাধ্যমে স্বীকৃতি অর্জন করেন। পরবর্তীতে, তিনি "রাজা কি আয়েগি বারাত" এবং "দো হানসুন কা জুদা" অভিনয় করেন। এছাড়াও তিনি "ইয়ে রিসতা ক্যায় কেহলাতা হ্যায়" রিতুরাজ চরিত্রে অভিনয় করেন।


title: আলী মার্চেন্ট

text: আলী ভারতের মুম্বাইয়ে ১৯৮৪ সালের ১৩ই ডিসেম্বর তারিখে একটি মুসলিম সম্ভ্রান্ত পরিবারে জন্মগ্রহণ করেন। তিনি ভারতীয় রিয়েলিটি শো বিগ বসে ২০১০ সালের ১০ নভেম্বর টেলিভিশন অভিনেত্রী সারা খান এর সাথে ইসলামী রীতি অণুয়ায়ী বিবাহ বন্ধনে আবন্ধ হন। যাহোক সর্বশেষ ২০১১ সালে তাদের বিবাহ বিচ্ছেদ সংঘঠিত হয়।


title: শক্তি কাপুর

text: শক্তি কাপুর (জন্ম ৩ সেপ্টেম্বর ১৯৫৮) একজন ভারতীয় বলিউড অভিনেতা। এছাড়াও তিনি প্রায় তিন দশক ধরে বলিউডের অন্যতম খল-অভিনেতা হিসেবে পরিচিত। তিনি বেশ কয়েকটি চলচ্চিত্রে কমিক ভূমিকা অভিনয় করে প্রসংসা কুড়িয়েছেন। আশির দশক এবং নব্বই দশকে "কাপুর" অন্য সিনিয়র অভিনেতা কাদের খান'র সঙ্গে জুটি বাঁধেন এবং প্রায় শতাধিক চলচ্চিত্রে হাস্যরসাত্মক বা খল-চরিত্রে মানিকজোড় হিসেবে অভিনয় করেন। "কাপুর" সমান চাতুরতার সঙ্গে সব ধরনের চরিত্রে অভিনয় করেছেন।


title: শক্তি কাপুর

text: "কাপুর" ১৯৮২ সালে "শিভাঙ্গী কাপুর"কে বিয়ে করেন। তাদের দুই সন্তান সিদ্ধান্থ কাপুর একজন অভিনেতা ও ডি.জে (ডিস্ক যকি) সহকারী পরিচালক এবং মেয়ে আশিকি ২ খ্যাত শ্রদ্ধা কাপুর বর্তমান সময়ের একজন জনপ্রিয় বলিউড অভিনেত্রী।


title: শক্তি কাপুর

text: ১৯৮৩ সালে, জিতেন্দ্র-শ্রীদেবী অভিনীত, "হিম্মাতয়ালা" ও সুভাষ ঘাই এর "হিরো" ব্লকবাস্টার হয়েছিল এবং "কাপুর" উভয় চলচ্চিত্রে প্রধান খলনায়ক ভূমিকায় অভিনয় করেছে। তারপর তিনি দৃঢ়ভাবে বলিউডের সবচেয়ে পরাক্রমশালী খলনায়ক হিসাবে নিজেকে প্রতিষ্ঠিত করেন এবং এই প্রবনতা পরবর্তী দুই দশক ধরে টিকে ছিল।


title: শক্তি কাপুর

text: "কাপুর" ২০০০ সালে বাংলাদেশ এসে সাঈদুর রহমান সাঈদ এর পরিচালনায় এরই নাম দোস্তী: Ties Never Die চলচ্চিত্রে অভিনয় করেছেন এবং ২০০১ সালের প্রথম দিকে এটি মুক্তি লাভ করে। চলচ্চিত্রে প্রধান দুটি চরিত্রে রিয়াজ-শাবনূর অভিনয় করেছেন।


title: আনশা সায়েদ

text: আনশা সায়েদ হলেন একজন ভারতীয় মডেল এবং টেলিভিশন অভিনেত্রী। তিনি ভারতীয় বেশ কয়েকটি জনপ্রিয় ধারাবাহিকে অভিনয় করেছেন। যেমনঃ "লাগি তুঝছে লগন" এ লীলাবতি চরিত্রে, এবং জনপ্রিয় অপরাধমূলক গোয়েন্দাভিত্তিক ধারাবাহিক সি.আই.ডি তে পুরবী চরিত্রে অভিনয় করেছেন।


title: সুকির্তি কান্দপাল

text: সুকির্তি কান্দপাল হলেন একজন ভারতীয় টেলিভিশন অভিনেত্রী। তিনি "দিল মিল গায়ে" ধারাবাহিকে ডঃ রিদ্দিমা গুপ্ত এবং "প্যায়ার কি ইয়ে এক কাহানি" ধারাবাহিকে পিয়া ধবরিয়াল চরিত্রের জন্য সুপরিচিত। বর্তমানে তিনি "ক্যায়সা ইয়ে ইশক হ্যায় .. আজাব সা রিস্ক হ্যায়" ধারাবাহিকে সিমরান নামে প্রধান নায়িকা চরিত্রে অভিনয় করছেন।


title: আডিডাস ব্রাজুকা

text: আডিডাস ব্রাজুকা স্বাগতিক ব্রাজিলে অণুষ্ঠিতব্য ২০১৪ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ফিফা বিশ্বকাপের ইতিহাসে প্রথমবারের মতো ফুটবল সমর্থকদের মাধ্যমে বলের নামকরণ ব্রাজুকা রাখা হয়েছে। নামকরণের জন্য সাধারণ ভোটের আয়োজন করা হয়। দশ লক্ষেরও অধিক ব্রাজিলীয় ফুটবল অণুরাগী তাদের ভোটাধিকার প্রয়োগ করে। এতে ৭০ শতাংশেরও অধিক ভোটের মাধ্যমে ব্রাজুকা নামকরণে ভোটারগণ তাদের সমর্থন ব্যক্ত করে। ব্রাজিলীয় সংস্কৃতির বিষয়াবলীর সাথে মিল রেখে আডিডাস কর্তৃপক্ষ "ব্রাজুকা", "বোসা নোভা" ও "কার্নাভালেস্কা"-সহ তিনটি সম্ভাব্য নামের তালিকা প্রস্তুত করেছিল।


title: আডিডাস ব্রাজুকা

text: ২ সেপ্টেম্বর, ২০১২ তারিখে বলের নামকরণ ঘোষণা করা হয়। স্থানীয় সাংগঠনিক কমিটি ও আডিডাস - যৌথভাবে সাধারণ ভোটের আয়োজন করে। দশ লক্ষাধিক ব্রাজিলীয় ফুটবল ভক্ত তাদের মতামত ভোটের মাধ্যমে প্রদান করে। তন্মধ্যে ৭৭.৮% ভোট ব্রাজুকা নামটি পছন্দ করে। পূর্ব-নির্ধারিত অন্য দু’টি পছন্দসই নামের মধ্যে ছিল বোসা নোভা ও কার্নাভালেস্কা। এ দু’টোয় যথাক্রমে ১৪.৬% ও ৭.৬% ভোট পড়ে।


title: আডিডাস ব্রাজুকা

text: ফিফা জানায়, অনানুষ্ঠানিক পরিভাষা ব্রাজুকা ব্রাজিলীয়রা তাদের জীবনধারায় জাতীয় বীরত্বগাঁথায় ব্যবহার করে এবং তাদের আবেগ, গর্ব ও সকলকে শুভেচ্ছা বার্তায় ফুটবলের মাধ্যমে প্রতিচ্ছবি হিসেবে তুরে ধরে। শুরুতে বল নির্মাণে চীনের উৎপাদনকারী প্রতিষ্ঠান ব্যর্থ হওয়ায় পাকিস্তানের শিয়ালকোটের ফরোয়ার্ড স্পোর্টস বল তৈরির দায়িত্ব পায়।


title: আডিডাস ব্রাজুকা

text: ব্রাজুকা বলটি আডিডাস টাঙ্গো ১২ সিরিজের উন্নত সংস্করণ। এতে একই ধরনের ব্ল্যাডার ও আবরণ থাকলেও কাঠামো হিসেবে পৃথক বহিরাবরণ রয়েছে। আডিডাসের বাজারজাতকরণের পুস্তিকায় দাবী করা হয়েছে যে, বলটি একই ওজন ও গোলাকৃতিভাব প্রবল বৃষ্টিপাতেও একই থাকবে। চার বছর পূর্বেকার বিশ্বকাপে ব্যবহৃত আডিডাস জাবুলানি বলের চেয়েও অধিক বায়ুসহচর এটি।


title: ২০১৪ ফিফা বিশ্বকাপ গ্রুপ সি

text: ২০১৪ ফিফা বিশ্বকাপের গ্রুপ সি কলম্বিয়া, গ্রিস, কোত দিভোয়ার এবং জাপানকে নিয়ে গঠিত। এই গ্রুপের খেলা ১৪ জুন থেকে শুরু হয়ে ২৪ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ সি

text: দল দুইটি এর আগে একটি মাত্র খেলায় মুখোমুখি হয়েছে। ১৯৯৪ সালে অনুষ্ঠিত ওই প্রীতি খেলায় কলম্বিয়া ২–০ গোলে জয় লাভ করে। এই খেলায় মাঠে নামতে পারবেন না কলম্বিয়ান মধ্যমাঠের খেলোয়াড় ফ্রেদি গুয়ারিন। কেননা, প্যারাগুয়ের বিপক্ষে বিশ্বকাপ বাছাইপর্বের শেষ খেলায় তাকে লাল কার্ড দেখানো হয়।


title: ২০১৪ ফিফা বিশ্বকাপ গ্রুপ সি

text: দল দুইটি এর আগে তিনটি খেলায় মুখোমুখি হয়েছে, যার সবগুলোই ছিল প্রিতি খেলা। তারা সর্বশেষ ২০১০ সালে মুখোমুখি হয়।


title: সমর মজুমদার

text: সমর মজুমদার (জন্ম: ফেব্রুয়ারি ১, ১৯৫৭) বাংলাদেশি চিত্রশিল্পী, যিনি প্রচ্ছদশিল্পী হিসেবেই বেশ পরিচিত। তিনি প্রায় তিনদশক ধরে প্রচ্ছদশিল্পী হিসেবে বইয়ের প্রচ্ছদকে ক্যানভাস হিসেবে প্রায় পাঁচ শতাধিক প্রচ্ছদ করেছেন।


title: সমর মজুমদার

text: তার শিল্পকর্মকে প্রাচ্য এবং পাশ্চাত্যরীতির মিশ্রণ বলা হয়ে থাকে, যেখানে ঐতিহ্যের অনুসন্ধানের পাশাপাশি আধুনিকতার সংযোগ ঘটেছে।


title: অ্যারেনা করিন্থিয়ান্স

text: অ্যারেনা করিন্থিয়ান্স ব্রাজিলের সাঁও পাউলো এলাকায় অবস্থিত একটি আন্তর্জাতিকমানের স্টেডিয়াম। এ স্টেডিয়ামটি করিন্থিয়ান্স পলিস্তা স্পোর্ট ক্লাবের প্রধান অনুশীলনী মাঠ। এটি ব্রাজিলীয় লীগের শীর্ষ গ্যালারীবিশিষ্ট পঞ্চম বৃহত্তম ও ব্রাজিলের এগারোতম সর্ববৃহৎ স্টেডিয়াম হিসেবে এর পরিচিতি রয়েছে। স্টেডিয়ামটির দর্শক ধারণ সক্ষমতা হচ্ছে ৪৮,২৩৪। ২০১৪ সালে অনুষ্ঠিত ফিফা বিশ্বকাপ চলাকালে স্টেডিয়ামটি অ্যারেনা দ্যঁ সাঁও পাউলো নামে পরিচিতি পায়। ১২ জুন, ২০১৪ তারিখে অনুষ্ঠিত উদ্বোধনী খেলাসহ বিশ্বকাপের সর্বমোট ছয়টি খেলা এখানে অনুষ্ঠিত হবে। উদ্বোধনী খেলায় কমপক্ষে ৬৫,০০০ আসন ধারণের শর্ত পালনে অতিরিক্ত আরও অস্থায়ী আসনের ব্যবস্থা করার ফলে এ সময়ে আসন সংখ্যা ৬১,৬০৬টি হয়। বিশ্বকাপ শেষে অস্থায়ী আসনগুলো তুলে নেয়া হবে।


title: অ্যারেনা করিন্থিয়ান্স

text: ফিফা কর্তৃক মরুম্বি স্টেডিয়ামে খেলার অনুপযোগী পরিবেশ দৃশ্যমান হওয়ায় স্থানীয় বিশ্বকাপ কমিটি এর বিকল্প স্টেডিয়াম খুঁজতে থাকে ও অ্যারেনা করিন্থিয়ান্স স্টেডিয়াম কর্তৃপক্ষকে উদ্বোধনী খেলা আয়োজনের আমন্ত্রণ জানায়। ফিফা তাদের পরামর্শকে গ্রহণ করে ও ১০ অক্টোবর, ২০১১ তারিখে এ সিদ্ধান্তকে চূড়ান্তরূপ দান করে। ফিফা’র চাহিদামাফিক স্টেডিয়ামের অঙ্গসজ্জার ব্যয়ভার ব্রাজিলীয় রিয়াল R$৩৩৫ মিলিয়ন থেকে R$১.০৭ বিলিয়নে পৌঁছে যায়। এরফলে সাজসরঞ্জাম, আসবাবপত্র ও অবকাঠামোর ব্যয়ভার কমাতে বেশ কাটছাট করতে হয়। ফিফা’র সাথে ব্রাজিল সরকারের চুক্তির ফলে বিশ্বকাপ সংক্রান্ত সকল ধরনে অবকাঠামো নির্মাণে কেন্দ্রীয় সরকার থেকে কোনরূপ কর ধার্য করা হয়নি। অবশেষে এ খরচ R$৮২০ মিলিয়নে ব্রাজিলীয় রিয়ালে চূড়ান্ত করা হয়।


title: অ্যারেনা করিন্থিয়ান্স

text: ১৫ এপ্রিল, ২০১৪ তারিখে করিন্থিয়ান্সকে স্টেডিয়ামের দায়িত্ব বুঝিয়ে দেয়া হয়। ২০ মে, ২০১৪ তারিখে বিশ্বকাপের খেলা আয়োজনের প্রেক্ষিতে অ্যারেনাকে ফিফা’র কাছে প্রতিযোগিতা আয়োজনের জন্য হস্তান্তর করা হয়। মে, ২০১৪ সাল পর্যন্ত অ্যারেনায় R$৯৮৫ মিলিয়ন ব্রাজিলীয় রিয়াল ব্যয় করা হয়। অবকাঠামো নির্মাণ ও মেরামতে ২৬ হাজার ব্যক্তির চাকুরি দেয়া হয়।


title: আ নিউ ডিল ফর এশিয়া

text: আ নিউ ডিল ফর এশিয়া () মালয়েশিয়ার সাবেক প্রধানমন্ত্রী ও আধুনিক মালয়েশিয়ার স্থপতি মাহাথির বিন মোহাম্মদ রচিত বিশ্ব অর্থনীতি এবং রাজনীতি সম্পর্কিত গ্রন্থ। এটি ১০ জুলাই, ১৯৯৯ সালে করোনেট বুক ইনকর্পোরেশন থেকে গ্রন্থাকারে প্রকাশিত হয়।


title: ২০২২ ফিফা বিশ্বকাপ

text: ২০২২ ফিফা বিশ্বকাপ () হচ্ছে ফিফা বিশ্বকাপের ২২তম আসর। এটি একটি আন্তর্জাতিক ফুটবল প্রতিযোগিতা যা অনুষ্ঠিত হবে আরব আমিরাতের দেশ কাতারে।


title: ২০২২ ফিফা বিশ্বকাপ

text: ২০১৪ সাল পর্যন্ত, কাতার পূর্ববর্তী ফিফা বিশ্বকাপের জন্যে যোগ্য ছিলো না।


title: ২০১৪ ফিফা বিশ্বকাপ গ্রুপ এ

text: ২০১৪ ফিফা বিশ্বকাপের গ্রুপ এ ব্রাজিল, ক্রোয়েশিয়া, মেক্সিকো, এবং ক্যামেরুনকে নিয়ে গঠিত।


title: ২০১৪ ফিফা বিশ্বকাপ গ্রুপ এ

text: দুইটি দল এর আগে দুইবার মুখোমুখি হয়েছে। ২০০৬ বিশ্বকাপের গ্রুপ পর্বেও তারা মুখোমুখি হয় যেখানে ব্রাজিল ১-০ গলে জয় লাভ করে। এই খেলায় মাঠে নামতে পারবেন না ক্রোয়েশিয়ার ফরোয়ার্ড মারিও মানজুকিচ, কেননা, আইসল্যান্ডের বিপক্ষে ক্রোয়েশিয়ার শেষ বাছাইপর্বের খেলায় তিনি লাল কার্ড দেখে মাঠ ছাড়েন।


title: ২০১৪ ফিফা বিশ্বকাপ গ্রুপ এ

text: মার্সেলোর আত্মঘাতী গোলে ক্রোয়েশিয়ার এগিয়ে যাওয়ার পর, দূর থেকে নেওয়া শটে গোল করে নেইমার ব্রাজিলকে সমতায় ফেরান। অবশ্য এর কয়েক মিনিট আগে লুকা মদ্রিচকে কনুই দ্বারা আঘাত করার কারণে তাকে হলুদ কার্ড দেখানো হয়। দ্বিতীয়ার্ধে, ব্রাজিলের পক্ষে বিতর্কিত পেনাল্টি থেকে গোল করে দলকে এগিয়ে নিয়ে যান নেইমার। রেফারির বিচারে ফ্রেডকে পেনাল্টি অঞ্চলে ফাউল করেছিলেন দেয়ান লভ্রেন। ক্রোয়েশিয়ার একটি সমতাসূচক গোল বাতিল করে দিয়ে ব্রাজিলীয় গোলরক্ষক হুলিও সিজারকে ফাউল করার সিদ্ধান্ত দেওয়া হয়। ইনজুরি সময়ে, দূর থেকে গোল করে অস্কার ব্রাজিলকে আরও এক গোলে এগিয়ে নিয়ে যান এবং নিজেদের জয় নিশ্চিত করেন।


title: ২০১৪ ফিফা বিশ্বকাপ গ্রুপ এ

text: খেলার পর, ফিফা রেফারিদের প্রধান, মাসিমো বুসাক্কা, খেলার রেফারির পক্ষে কথা বলেন, এবং লভ্রেন ও ফ্রেডের মধ্যে সামান্য পরিমাণে হলেও সংস্পর্শ হয়েছিল বলে জোর দাবি করেন। অন্যদিকে, ফিফার প্রখ্যাত সাবেক শীর্ষস্থানীয় রেফারি মার্কুস মের্ক নিশিমুরাকে উদ্বোধনী খেলার রেফারির দায়িত্ব দেওয়ায় ফিফার সমালোচনা করেন এবং খেলার রেফারিংকে "হতবুদ্ধিকর" (Embarrassing) বলে আখ্যায়িত করেন।


title: ২০১৪ ফিফা বিশ্বকাপ গ্রুপ এ

text: এই প্রতিযোগিতার প্রথম গোলটি আত্মঘাতী, যা ফিফা বিশ্বকাপের ইতিহাসে এর আগে কখনও ঘটেনি, এছাড়া এটি বিশ্বকাপের চূড়ান্ত পর্বে করা কোন ব্রাজিলীয় ফুটবলারেরও প্রথম আত্মঘাতী গোল। যেহেতু এটি বিশ্বকাপের প্রথম খেলা ছিল, সেহেতু এতেই প্রথম ফ্রি-কিকের স্থান নির্ধারণের জন্য ভ্যানিশিং স্প্রে, গোল হয়েছে কিনা তা নিশ্চিত করার জন্য গোল-লাইন প্রযুক্তি ব্যবহার করা হয়।


title: ২০১৪ ফিফা বিশ্বকাপ গ্রুপ এ

text: দুই দল এর আগে ১৯৯৩ সালে একটি প্রীতি খেলায় মুখোমুখি হয়েছিল।


title: ২০১৪ ফিফা বিশ্বকাপ গ্রুপ এ

text: প্রথমার্ধে, মেক্সিকোর জিওভানি দস সান্তোসের দুইটি গোল অফসাইডের কারণে বাতিল হয়ে যায়। যদিও, রিপ্লেতে দেখা যায় যে প্রথম গোলটিতে তিনি ক্যামেরুনের শেষ রক্ষণভাগের খেলোয়াড়ের সাথে একি লাইনে ছিলেন এবং দ্বিতীয় ক্ষেত্রে বলটি এসেছিল ক্যামেরুনের একজন খেলোয়াড়ের কাছে থেকে। দ্বিতীয়ার্ধে, দস সান্তোসের একটি শট রুখে দেন ক্যামেরুনের গোলরক্ষক চার্ল ইতাঁজে, কিন্তু বলটি ফিরে আসে মেক্সিকান ফরোয়ার্ড অরিবে পেরাল্তার কাছে, যিনি তা গোলে পরিণত করেন।


title: ২০১৪ ফিফা বিশ্বকাপ গ্রুপ এ

text: মেক্সিকোর অধিনায়ক রাফায়েল মার্কেজ বিশ্বকাপের চারটি আলাদা আসরে অধিনায়কের দায়িত্ব পালন করার মাধ্যমে ইতিহাস সৃষ্টি করেন।


title: ২০১৪ ফিফা বিশ্বকাপ গ্রুপ এ

text: এর আগে দল দুইটি ৩৮টি খেলায় মুখোমুখি হয়েছিল। এর মধ্যে বিশ্বকাপের গ্রুপ পর্বেই তিনবার, যার সবকয়টিই জিতেছে ব্রাজিল: (১৯৫০: ৪–০; ১৯৫৪: ৫–০; ১৯৬২: ২–০)। অতি সম্প্রতি তারা মুখোমুখি হয়েছিল ২০১৩ ফিফা কনফেডারেশন্স কাপের গ্রুপ পর্বে, যেখানে ব্রাজিল নেইমার ও জো এর গোলে ২-০ গোলে জয় লাভ করে।


title: ২০১৪ ফিফা বিশ্বকাপ গ্রুপ এ

text: খেলায় মেক্সিকান গোলরক্ষক গিয়ের্মো ওচোয়া চারটি অসাধারণ শট রুখে দেন, যার দুইটি প্রথমার্ধে এবং অন্য দুইটি দ্বিতীয়ার্ধে।


title: ২০১৪ ফিফা বিশ্বকাপ গ্রুপ এ

text: ১৯৭০ বিশ্বকাপের পর এই প্রথম কোন স্বাগতিক দেশ গ্রুপ পর্বের খেলায় ড্র করে।


title: ২০১৪ ফিফা বিশ্বকাপ গ্রুপ এ

text: এটিই দুই দলের প্রথম সাক্ষাৎ।


title: ২০১৪ ফিফা বিশ্বকাপ গ্রুপ এ

text: বিশ্বকাপে নিজেদের টিকিয়ে রাখতে উভয় দলেরই অন্তত এক পয়েন্ট প্রয়োজন ছিল। প্রথমার্ধ শেষ হওয়ার কিছুক্ষণ আগে ইভান পেরিশিচের পাস থেকে খেলার প্রথম গোলটি করেন ক্রোয়েশিয়ার ইভিসা অলিচ। দ্বিতীয়ার্ধের শুরুতেই গোল করে ব্যবধান বাড়ান পেরিশিচ। ক্রোয়েশিয়ার পক্ষে শেষ দুইটি গোল করেন মানজুকিচ। খেলার ফলাফল বিশ্বকাপ থেকে ক্যামেরুনের বিদায় নিশ্চিত করে।


title: ২০১৪ ফিফা বিশ্বকাপ গ্রুপ এ

text: খেলা চলাকালে, বেনুয়া আসু-ইকতুকে তার সতীর্থ বেঞ্জামা মুকাঞ্জোকে মাথা দ্বারা আঘাত করতে দেখা যায়।. মানজুকিচকে ফাউল করায় লাল কারদ দেখেন সং। খেলার পরে তিনি মানজুকিচের কাছে ক্ষমা চায়ে নেন। এছাড়া তিনি তার দেশের কাছেও ক্ষমা প্রারথনা করেন। খেলার পরে ক্যামেরুনের কোচ ফল্কার ফিনকে বলেন যে তিনি তার দলের উপর নিরাশ।


title: ২০১৪ ফিফা বিশ্বকাপ গ্রুপ এ

text: অলিচ সর্বশেষ ২০০২ বিশ্বকাপে গোল করেছিলেন। তিনি দ্বিতীয় খেলোয়াড় যিনি ১২ বছরের ব্যবধানে বিশ্বকাপে দুই গোল করেন। এর আগে ১২ বছরের ব্যবধানে বিশ্বকাপে দুই গোল করেছিলেন ডেনমার্কের মিকেল লাউদ্রুপ (১৯৮৬ ও ১৯৯৮ এ)। ক্রোয়েশিয়ার প্রথম খেলোয়াড় হিসেবে বিশ্বকাপে জোড়া গোল করেন মানজুকিচ। এছাড়া এটিই বিশ্বকাপে ক্রোয়েশিয়ার সর্বোচ্চ ব্যবধানে জয়।


title: ২০১৪ ফিফা বিশ্বকাপ গ্রুপ এ

text:
এর আগে দল দুইটি চারটি খেলায় মুখোমুখি হয়েছিল। যার মধ্যে ১৯৯৪ বিশ্বকাপের গ্রুপ পর্বের খেলাটি উল্লেখযোগ্য, যেখানে ব্রাজিল ৩–০ গোলে জয় লাভ করে। দল দুইটির সর্বশেষ সাক্ষাৎ হয়েছিল ২০০৩ ফিফা কনফেডারেশন্স কাপের গ্রুপ পর্বে, যেখানে ক্যামেরুন স্যামুয়েল ইতোর একমাত্র গোলে জয় লাভ করে। ক্রোয়েশিয়ার বিপক্ষে খেলায় লাল কার্ড দেখার কারণে ক্যামেরুনের মিডফিল্ডার অ্যালেক্স সং এই খেলায় বহিষ্কৃত ছিলেন।
খেলার প্রথম গোলটি আসে ব্রাজিলের পক্ষে। ১৭তম মিনিটে লুইজ গুস্তাভোর ক্রস থেকে গোল করেন নেইমার।
আলান নিওমের ক্রস থেকে গোল করে ক্যামেরুনকে সমতায় ফেরান মাতিপ। প্রথমার্ধেই ব্রাজিলকে পুনরায় এগিয়ে নিয়ে যান নেইমার।
দ্বিতীয়ার্ধে, দাভিদ লুইজের ক্রস থেকে গোল করে ব্যবধান বাড়ান ফ্রেড। অস্কারের পাস থেকে ব্রাজিলের পক্ষে শেষ গোলটি করেন ফের্নান্দিনিয়ো।


title: ২০১৪ ফিফা বিশ্বকাপ গ্রুপ এ

text: দুইটি দল এর আগে তিনবার মুখোমুখি হয়েছে। ২০০২ বিশ্বকাপের গ্রুপ পর্বেও তারা মুখোমুখি হয় যেখানে মেক্সিকো ১-০ গোলে জয় লাভ করে।


title: ২০১৪ ফিফা বিশ্বকাপ গ্রুপ এ

text: ম্যাচের শুরু থেকে দুইদলই গোলের জন্য চেষ্টা করলেও ৭০ মিনিট ম্যাচটি গোলশূন্য ছিল। ৭২ মিনিটে মেক্সিকোর অধিনায়ক রাফায়েল মার্কেজ কর্ণার থেকে প্রথম গোলটি করেন। পরবর্তী রাউন্ডে যাওয়ার জন্য জয় ছাড়া বিকল্প না থাকায় তারা তাদের আক্রমণ বাড়ায়, পাল্টা আক্রমণে মেক্সিকো প্রথম গোলের তিন মিনিট পর আন্দ্রেস গুয়ারদাদো গোল করে ব্যবধান দ্বিগুন করেন। ম্যাচের ৮২ মিনিটে হাভিয়ের হার্নান্দেস গোল করে গোলের ব্যবধান ৩-০ করেন। ম্যাচের শেষদিকে ৮৭ মিনিটে ক্রোয়েশিয়ার পক্ষে একমাত্র গোলটি করেন ইভান পেরিশিচ।


title: স্টার ওয়ান

text: স্টার ওয়ান ছিল একটি ভারতীয় যুব টেলিভিশন চ্যানেল যেটি প্রাথমিকভাবে মুম্বাই ভিত্তিক হিন্দি বিনোদনমূলক চ্যানেল হিসেবে সম্প্রচার করা হত। চ্যানেলটি ২০০৪ সালের ১ নভেম্বর তারিখে চালু করা হয়। এটির প্রাথমিকভাবে সম্প্রচারিত অনুষ্ঠান রিমিক্স অত্যন্ত জনপ্রিয় হয়ে ওঠে। পরবর্তীতে চ্যানেলটি আর অনেক জনপ্রিয় অনুষ্ঠানমালা প্রচার করে; যেমনঃ "দ্যা গ্রেট ইন্ডিয়ান লাফার চ্যালেঞ্জ, নাচ বালিয়ে, জারা নাচকে দিখা, সারাভাই ভার্সেস সারাভাই, ইন্সট্যান্ট খিচদি, স্পেশাল স্কোয়াড, এসএসএসএইচএইচএইচ...ফির কই হ্যায়, রিমিক্স, দিল মিল গায়ে, মিলে জাব হাম তুম, লাভ নে মিলে দি জোড়ি, রাং বাদালতি ওধানি, গীত হুয়ে সাবছে প্যায়ারে এবং প্যায়ার কি ইয়ে ইক কাহানি"। এশিয়ার নিউজ কর্পোরেশনের স্টার টিভি নেটওয়ার্ক এর অংশ ফক্স ইন্টারন্যাশনাল চ্যানেলের অধীনে বিশ্বব্যাপী সম্প্রচারিত হয়ে থাকে। স্টার ওয়ান ছিল ভারতের সবচেয়ে জনপ্রিয় সাধারণ বিনোদনমূলক চ্যানেলগুলির মধ্যে অন্যতম একটি যেটি পরবর্তীতে লাইফ ওকে নামে স্থানান্তর করা হয়। এটির সহোদর চ্যানেল হল স্টার প্লাস, এছাড়াও সনি এন্টারটেইনমেন্ট টেলিভিশন, কালারস, জি টিভি, ইমাজিন টিভি, সাব টিভি এবং সাহারা ওয়ান অন্তর্ভুক্ত করা হয়।


title: স্টার ওয়ান

text: স্টার ওয়ান ২০১১ সালের ১৮ ডিসেম্বর তারিখে স্থগিত করা হয়; এটির শেষ দুই অনুষ্ঠান ছিল "প্যায়ার কি ইয়ে এক কাহানি" এবং "গীত হুয়ে সাবছে প্যায়ারে" ধারাবাহিক। চ্যানেলটি ২০১১ সালের ১৮ ডিসেম্বর তারিখে স্টার নেটওয়ার্ক কর্তৃক লাইফ ওকে নামে পুণ:রায় নামান্তর করা হয়।


title: স্টার ওয়ান

text: স্টার ওয়ান ২০১২ সালের ২৮ মে তারিখ পর্যন্ত ইউকে এবং আয়ারল্যান্ডের সম্প্রচার অব্যাহত ছিল; যখন এটাকে লাইফ ওকে নামে পুন:নামান্তর করার জন্য ঠিক করা হয়েছিল।


title: বরদৈচিলা

text: বরদৈচিলা ভারতের উত্তর-পূর্বাঞ্চলে হওয়া একটি মৌসুমী ঘূর্ণিঝড়ের নাম। প্রতিবছর বরদৈচিলার প্রকোপে ঘড়-বাড়ি ও ফসলের ক্ষতি হয়। এই ঝড়ের প্রকোপ অসমে বেশী দেখা যায়। বৎসরের চৈত্র মাস থেকে বৈশাখ মাস পর্যন্ত এই ঘূর্ণিঝড় বেশী ঘটে।


title: বরদৈচিলা

text: লোকবিশ্বাস মতে, রাক্ষসকন্যা "বরদৈচিলা" এই ঝড়ের সৃষ্টিকর্তা। রাক্ষসকন্যার নামানুসারে এই ঘূর্ণিঝড়কে বরদৈচিলা বলা হয়।


title: বরদৈচিলা

text: লোককথিত মতে, বরদৈচিলা বিবাহিত রাক্ষস কন্যা ছিল। একজন বিবাহিত নারী রুপে বরদৈচিলা সবার মন জয় করার চেষ্টা করতেন কিন্তু তাঁর স্বামী বরদৈচিলার প্রতি সর্বদা রাগান্বিত থাকতেন। চৈত্র মাসের দিনে স্বামীর সংঙ্গে বরদৈচিলার ঝগড়া হয়। রাগান্বিত হয়ে রাক্ষস কন্যা নিজ মাতৃগৃহে যাওয়ার জন্য প্রস্তুত হন। বরদৈচিলা প্রবল বেগে উড়ে আসতে থাকার জন্য তুফানের সৃষ্টি হয় এবং এই তুফান ঘর-বাড়ি, গাছ-পালা, ফসল সব ধ্বংস করে দেয়। রাক্ষস কন্যা বরদৈচিলা এই ধ্বংসের মূল কারণ বলে এই ঘূর্ণিঝড় বরদৈচিলা নামে পরিচিত। বরদৈচিলা ঝড়কে শান্ত হওয়ার উদ্দেশ্যে উঠানে দর্পন, চিরুণী ও আসন (পিড়ি বা পিড়া) দেওয়া হয় । জৈষ্ঠ মাসের প্রথম দিন বরদৈচিলা নিজ মাতৃ থেকে বিদায় নেয় । এই সময়ে বরদৈচিলা বিদায়ের বেদনায় কেঁদে উঠে চোখ থেকে অশ্রু বের হয় । এই চোখের জল বৃষ্টি রুপে পৃথিবীতে পতিত হয় । লোকবিশ্বাস মতে বরদৈচিলা প্রতি বৎসর বৈশাখ মাসে মাতৃগৃহে আসেন ও জৈষ্ঠ মাসে স্বামী গৃহে প্রত্যবর্তন করেন।


title: বরদৈচিলা

text: বরদৈচিলা ঘূর্নিঝড়ের আগমন অসমে বিহুর সংবাদ দেয়। এই ঝড় অসমবাসীদের মনে বিহুর অনুভব জাগায়। অসমের বড়ো জনজাতিরা এই সমরে বৈশাগু নামক উৎসব পালন করেন । বরদৈচিলার প্রসঙ্গে গাওয়া জনপ্রিয় লোকগীত নিম্নরূপ:


title: বরদৈচিলা

text: বঙ্গানুবাদ: বিরিনার পাতা ব্রক্ষপুত্রের জলে হাবুডুবু, বগ পাখি নীল আকাশে উড়ছে, বৈশাখী আসছে বরদৈচিলার রুপ নিয়ে ।


title: মালাওয়াত পূর্ণা

text: মালাওয়াত পূর্ণা (জন্মঃ ১০ জুন, ২০০০) একজন ভারতীয় মহিলা পর্বতারোহী, যিনি মাত্র ১৩ বছর বয়সে মাউন্ট এভারেস্ট পর্বতমালার সর্বোচ্চ চূড়া জয় করেন(২৪ মে, ২০১৪)। পূর্ণা একমাত্র নারী যিনি সমগ্র বিশ্বে মাউন্ট এভারেস্ট পর্বতমালা বিজয়নী মহিলাদের মধ্যে কনিষ্ঠ মাউন্ট এভারেস্ট পর্বতমালা বিজয়নী হিসাবে নাম লেখাতে সফল হন।


title: মালাওয়াত পূর্ণা

text: পূর্ণা তেলেঙ্গানা রাজ্যের, নিজামবাদ জেলার, সিরকোন্ডা মন্ডলের অন্তর্গত পাকালা গ্রামে ২০০০ সালের ১০ই জুন এক গরিব কৃষিমজুর পরিবারে জন্মগ্রহণ করেন। পিতা- দেবীদাস, মাতা- লক্ষ্মী। তাঁরা পেশায় কৃষিমজুর। তাঁর বড় ভাই নরেশ।


title: মালাওয়াত পূর্ণা

text: অন্ধ্রপ্রদেশের সোশ্যাল ওয়েলফিয়ার রেসিডেন্টিয়াল স্কুলে পূর্না নবম শ্রেণীতে পড়া কালীন তিনি পর্বতারোহনের শিক্ষা নিতে থাকেন। বর্তমানে তিনি এখান থেকে দ্বাদশ শ্রেণী পাশ করেছেন। মাউন্ট এভারেস্ট জয়ের জন্য দার্জিলিং শহরের এর হিমালয়ান মাউন্টেনিয়ারিং ইনস্টিটিউট থেকে পর্বতারোহনের বিশেষ প্রশিক্ষণ নেন।


title: মালাওয়াত পূর্ণা

text: সোশ্যাল ওয়েলফিয়ার রেসিডেন্টিয়াল স্কুল এর সেক্রটারী ডঃ আর এস প্রবীন কুমার এর সহযোগীতায় পূর্ণা পর্বতারোহনের সাথে যুক্ত হয়ে পড়েন। নবম শ্রেণীতে পড়াকালীন তাঁকে বিদ্যালয় থেকে ভঙ্গির পর্বতারোহনের জন্য নির্বাচন করা হয়। এখান থেকেই পূর্ণার পর্বতারোহনের সূচনা শুরু হয়।


title: মালাওয়াত পূর্ণা

text: ভঙ্গির পাহাড় তেলেঙ্গানাতে অবস্থিত। এটির উচ্চতা প্রায় ৭৫০ ফুট। ভঙ্গির পর্বতমালা আরোহনের জন্য ৫ দিনের যে প্রশিক্ষন দেওয়া হয়, পূর্ণা সফলভাবে জীবনে প্রথম তা অতিক্রম করেন। ভঙ্গির পর্বতারোহন এ ১১০ জনকে নির্বাচন করা হয়েছিল। তার মধ্যে ২০জন পর্বতারোহীকে পরবর্তী প্রশিক্ষণ(হিমালয়ান মাউন্টেনিয়ারিং ইনস্টিটিউট,দার্জিলিং) এর জন্য নির্বাচন করা হয়। তিনি ভঙ্গির পর্বতারোহনে এ গ্রেড অর্জন করেন এবং পরবর্তী প্রশিক্ষণ এর জন্য হিমালয়ান মাউন্টেনিয়ারিং ইনস্টিটিউটে যাবার সুযোগ করে নেন।


title: মালাওয়াত পূর্ণা

text:
এখান থেকে তিনি পর্বতারোহনের বেসিক ট্রেনিং এবং অ্যাডভান্স ট্রেনিং করার সুযোগ পান। প্রশিক্ষন এর সময়সীমা ছিল ২০দিন। এখান থেকে তিনি বরফ এর উপর হাঁটার কৌশল, বরফের মধ্য দিয়ে পাহাড়ে চড়া ইত্যাদি বিষয় গুলি সম্পর্কে জানতে পারেন।
এই সময় তিনি দার্জিলিং এর রেনাক পাহাড়ে অরোহন করেন। এটির উচ্চতা ছিল প্রায় ১৭০০০ফুট।


title: মালাওয়াত পূর্ণা

text:
হিমালয়ান মাউন্টেনিয়ারিং ইনস্টিটিউট এ ২০ জন এর মধ্যে ৯ জনকে পরবর্তী প্রশিক্ষণ লাদাখ এর জন্য নির্বাচন করা হয়। পূর্ণা এই প্রশিক্ষণ এর নির্বাচিত হন এবং লদাখ এ যান।
লাদাখ এ তীব্র শীতের মধ্যে প্রশিক্ষণ দেওয়া হয়। তাপমাত্রা ছিল -৩০(মাইনাস) থেকে -৩৫(মাইনাস) ডিগ্রী সেলসিয়াস। এই সময় স্থানীয় বসিন্দারা তীব্র শীতের কারণে অন্য গ্রামে বাস করে থাকেন।
এখানে ১৫ দিনের প্রশিক্ষণ দেওয়া হয় – কিভাবে তীব্র শীতের সাথে মোকাবিলা করতে হয়, তীব্র শীতের মধ্যে কিভাবে নিজেকে মানিয়ে নিতে হয়, কি কি পোশাক পড়া এবং সাথে কি কি থাকা একান্ত জরুরি। ৯ জন পর্বতারোহীর মধ্যে ২ জনকে মাউন্ট এভারেস্ট আরোহনের
জন্য নির্বাচন করা হয় – মালাওয়াত পূর্ণা এবং আনন্দ কুমার।


title: মালাওয়াত পূর্ণা

text:
লাদাখে নির্বাচিত হওয়ার পর মাউন্ট এভারেস্টে আরোহনের জন্য তিন মাসের বিশেষ প্রশিক্ষণ দেওয়া হয়। এই প্রশিক্ষণে মানসিক দৃঢ়তা, শারীরিক দৃঢ়তা ইত্যাদির প্রশিক্ষণ দেওয়া হয়।
পূর্না এই তিন মাসে প্রতিদিন সকালে ২৫ থেকে ৩০ কিমি জগিং, ধ্যান, ব্যায়াম, যোগ ব্যায়াম এর মধ্য দিয়ে নিজের মানসিক ও শারীরিক দৃঢ়তা বাড়িয়ে তোলেন। এছাড়া তিনি ডায়েটিং চার্ট মেনে চলতেন।
তিনি এসমস্তের মধ্য দিয়েও তিনি পড়াশুনা চালিয়ে গিয়েছিলেন। নবম শ্রেণীর ফাইনাল পরীক্ষায় পাশ করার পর তাঁর কোচ বি. শেখর তাঁর অভিভাবিকে ডেকে পাঠান এবং মাউন্ট এভারেস্টে আরোহনের অনুমতি নেন। তিনি তাঁদের পূর্ণার প্রশিক্ষনের বিভিন্ন মুহুর্তের ছবি দেখান এবং বোঝাতে সফল হন পূর্ণা মেয়ে হওয়া শর্তেও সে মাউন্ট এভারেস্ট আরোহন জন্য কতখানি সঠিক। তাঁর মা-বাবা মেয়ের জীবনের অনিশ্চয়তা জানা সত্বেও আনন্দের সাথে রাজি হন এবং তাঁকে মাউন্ট এভারেস্ট আরোহনের জন্য উৎসাহিত করেন, সাহস দেন।
পূর্ণা ১৪ ই এপ্রিল ২০১৪ তে এভারেস্ট বেস ক্যাম্পে ১ গিয়ে পৌঁছান। তিনি এবং তাঁর সঙ্গীরা পাঁচ দিন সেখানে থাকেন। এর মধ্যে একদিন নেপাল থেকে খবর আসে ১৭ জন শেরপা মাউন্ট এভারেস্টে বরফ ধসের কারণে মারা গেছেন। এরপর তাঁর কাছে সোশ্যাল ওয়েলফিয়ার রেসিডেন্টিয়াল স্কুল এর সেক্রটারী ডঃ আর এস প্রবীন কুমার এর ফোন আসে এবং তিনি তাঁকে এভারেস্টের পরিস্থিতি এবং এই অবস্থায় এভারেস্ট আরোহনের পরিণতির কথা বলেন এবং তাঁকে ফিরে আসতে বলেন। কিন্তু পূর্ণা তাতে রাজি হন না। সমস্ত কিছু জানা সত্বেও তিনি এবং আনন্দ কুমার এভারেস্ট এর দিকে এগিয়ে চলেন।
এরপর তাঁরা ক্যাম্প ২ তে গিয়ে পৌঁছান এবং সেখান থেকে ৩ নং ক্যাম্পের দিকে রওনা হন। সেখানে ২৪ শে মে ২০১৪ তে গিয়ে পৌঁছান। মাউন্ট এভারেস্টের এই স্থানকে বলা হয় ডেথ জোন। এখানে অধিক উচ্চতার কারণে বিভিন্ন শারীরিক অসুবিধা দেখা দেয় - শ্বাসকষ্ট, মাথা ব্যাথা ইত্যাদি। বেস ক্যাম্প ৩ এর এই স্থানে আরোহীদের মৃত্যুর সংখ্যা সবচেয়ে অধিক।
ওখানে পৌঁছানোর পর সেখান থেকে গন্তব্যে পৌঁছানোর আর এক দিনের পথ বাকি থাকে। তাঁরা সেদিন রাত ৯ টা ৩০ নাগাদ বেস ক্যাম্প ৩ থেকে বেরিয়ে এভারেস্টের সর্বোচ্চ চূড়ার দিকে এগিয়ে চলেন।
অবশেষে ২৫ শে মে ২০১৪ তে সকাল ৬ টা নাগাদ মালাওয়াত পূর্ণা এবং আনন্দ কুমার মাউন্ট এভারেস্টের সর্বোচ্চ চূড়ায় গিয়ে পৌঁছান।


title: মালাওয়াত পূর্ণা

text:
ভারতের প্রধানমন্ত্রী নরেন্দ্র মোদী(২৬শে মে ২০১৪-বর্তমান) ২০১৬ সালে মালাওয়াত পূর্ণা-র হাতে Amazing Indians Awards (2016) তুলে দেন।
মালাওয়াত পূর্ণা এবং তাঁর সঙ্গী আনন্দ কুমার এবং তাঁদের কোচ বি. শেখর - তেলেঙ্গানার মুখ্যমন্ত্রী কে. চন্দ্রশেখর রাও প্রত্যেককে ২৫ লাখ টাকা পুরস্কার দেন।


title: মালাওয়াত পূর্ণা

text: পূর্ণা-র জীবন এর উপর নির্ভর করে ২০১৭ সালে রাহুল বসুর পরিচালনায় Poona: Courage Has No Limit নামে একটি হিন্দী সিনেমা প্রকাশিত হয়েছে। সিনেমাটি প্রযোজনা করেছেন রাহুল বসু এবং অমিত পাটনী(Amit Patni)। মালাওয়াত পূর্ণার চরিত্রে অভিনয় করেছেন অদিতি ইনামদার(Aditi Inamdar)। রাহুল বসু নিজেও ডঃ আর এস প্রবীন কুমার এর চরিত্রে অভিনয় করেছেন।


title: ২০১৪ ফিফা বিশ্বকাপ গ্রুপ বি

text: ২০১৪ ফিফা বিশ্বকাপ গ্রুপ২০১৪ ফিফা বিশ্বকাপের গ্রুপ বি স্পেন, নেদারল্যান্ড, চিলি, এবং অস্ট্রেলিয়াকে নিয়ে গঠিত। এই গ্রুপের খেলা ১৩ জুন থেকে শুরু হয়ে ২৩ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ বি

text: এর আগে দল দুইটি ১০টি খেলায় মুখোমুখি হয়েছিল, যার মধ্যে ২০১০ বিশ্বকাপের ফাইনাল খেলাটি উল্লেখযোগ্য, যেখানে স্পেন অতিরিক্ত সময়ের পর ১-০ গোলে জয় লাভ করে। ফিফা বিশ্বকাপের ইতিহাসে এই প্রথম এক আসরের ফাইনালে খেলা দুই দল ঠিক পরের আসরেই গ্রুপ পর্বে মুখোমুখি হয়।


title: ২০১৪ ফিফা বিশ্বকাপ গ্রুপ বি

text: প্রথমার্ধের মাঝামাঝি সময়ে, নেদারল্যান্ডসের স্তিফান দে ফ্রেই স্পেনের দিয়েগো কোস্তাকে পেনাল্টি অঞ্চলের ভিতরে ট্যাকল করায় রেফারি স্পেনের পক্ষে পেনাল্টির সিদ্ধান্ত দেন। শাবি আলোনসো ঐ পেনাল্টি থেকে গোল করে স্পেনকে ১-০ গোলে এগিয়ে নিয়ে যান। কিন্তু প্রথমার্ধ শেষ না হতেই খেলায় সমতা ফিরে আসে, দালি ব্লিন্দের লং বলকে ১৫ গজ দূর থেকে দুর্দান্ত হেডারে গোলে পরিণত করেন রবিন ফন পার্সি। দ্বিতীয়ার্ধে, নেদারল্যান্ডসের আরও একটি গোলে সহায়তা করেন ব্লিন্দ, এসময় গোল করেন আরিয়েন রোবেন। ১২ মিনিট পর, নেদারল্যান্ডস আবারও গোল করে, ওয়েসলি স্নাইডারের ফ্রি কিককে গোলে পরিণত করেন দে ফ্রেই। স্পেনীয় গোলরক্ষক ইকের কাসিয়াস প্রতিবাদ করেন যে ফন পার্সি তাকে ফাউল করেছেন, কিন্তু রেফারি গোল বাতিল না করে কাসিয়াসকে প্রতিবাদের জন্য হলুদ কার্ড দেখান। এর কিছুক্ষণ পরেই সার্হিও রামোসের একটি ব্যাকপাসের নিয়ন্ত্রণ হারিয়ে ফেলেন কাসিয়াস, ফলাফলস্বরূপ, নেদারল্যান্ডসের পক্ষে দ্বিতীয় গোল করেন ফন পার্সি। নেদারল্যান্ডসের পঞ্চম গোলটি হয় আরিয়েন রোবেনের একক নৈপুণ্যে। মাঠের হাফলাইনের কাছে রন ফ্লারের পাস থেকে বল গ্রহণ করে, তিনি একাই বল টেনে নিয়ে গিয়ে গোল করেন।


title: ২০১৪ ফিফা বিশ্বকাপ গ্রুপ বি

text: ১–৫ গোলে পরাজয় ফিফা বিশ্বকাপে কোন ডিফেন্ডিং চ্যাম্পিয়নের সবচেয়ে বড় ব্যবধানে পরাজয়, এছাড়া এটি ১৯৫০ সালের পর বিশ্বকাপে স্পেনেরও সবচেয়ে বড় ব্যাবধানে পরাজয়। এই খেলায় গোল করার মাধ্যমে, ফন পার্সি ও রোবেন প্রথম ডাচ খেলোয়াড় হিসেবে বিশ্বকাপের তিনটি আসরে গোল করার কৃতিত্ব অর্জন করেন।


title: ২০১৪ ফিফা বিশ্বকাপ গ্রুপ বি

text: দুইটি দল এর আগে চারবার মুখোমুখি হয়েছে। ১৯৭৪ বিশ্বকাপের গ্রুপ পর্বে দল দুইটির মধ্যকার খেলাটি গোলশুন্য ড্র হয়।


title: ২০১৪ ফিফা বিশ্বকাপ গ্রুপ বি

text: খেলা শুরুর ১৫ মিনিটের মধ্যেই ২-০ গোলে এগিয়ে যায় চিলি। প্রথম গোলটি করেন আলেক্সিস সানচেজ এবং দ্বিতীয়টি সানচেজের পাস থেকে হোর্হে বালদিবিয়া। ৩৫ মিনিটে একটি গোল শোধ করে অস্ট্রেলিয়া, ইভান ফ্রাঞ্জিচের ক্রস থেকে হেড করে গোল করেন টিম কেহিল। দ্বিতীয়ার্ধের ইনজুরি সময়ে চিলির বদলি খেলোয়াড় জিয়ান বসেহুর গোল করে ব্যবধান বাড়ান।


title: ২০১৪ ফিফা বিশ্বকাপ গ্রুপ বি

text: টিম কেহিল তার গোলের মাধ্যমে প্রথম অস্ট্রেলীয় খেলোয়াড় হিসেবে বিশ্বকাপের তিনটি আসরে গোল করার কৃতিত্ব অর্জন করেন। অন্যদিকে, বসেহুর তার গোলের মাধ্যমে প্রথম চিলিয় খেলোয়াড় হিসেবে বিশ্বকাপের দুইটি আসরে গোল করার কৃতিত্ব অর্জন করেন।


title: ২০১৪ ফিফা বিশ্বকাপ গ্রুপ বি

text: দল দুইটি এর আগে তিনটি খেলায় মুখোমুখি হয়েছিল, যার সবগুলোই ছিল প্রদর্শনী খেলা। অতিসম্প্রতি তারা ২০০৯ সালে মুখোমুখি হয়েছিল।


title: ২০১৪ ফিফা বিশ্বকাপ গ্রুপ বি

text: খেলার প্রথম গোলটি আসে নেদারল্যান্ডসের পক্ষে। দালি ব্লিন্দের পাস থেকে হাফওয়ে লাইনের কাছে বল পেয়ে একাই অস্ট্রেলিয়ার পেনাল্টি অঞ্চলের দিকে এগিয়ে গিয়ে গোল করেন আরিয়েন রোবেন। মাত্র এক মিনিটের মাথায় দুর্দান্ত ভলিতে গোল করে অস্ট্রেলিয়াকে সমতায় ফেরান টিম কেহিল। দ্বিতীয়ার্ধে পেনাল্টি অঞ্চলের ভিতরে নেদারল্যান্ডসের দারিল ইয়ানমাত হ্যান্ডবল করায় অস্ট্রেলিয়ার পক্ষে পেনাল্টির সিদ্ধান্ত দেন রেফারি। পেনাল্টি থেকে গোল করে অস্ট্রেলিয়াকে এগিয়ে নিয়ে যান মাইল জেডিনাক। কিন্তু মেমফিস দেপির পাস থেকে গোল করে নেদারল্যান্ডসকে সমতায় ফেরান রবিন ফন পার্সি। দশ মিনিট পর, ইয়োনাথান দে গুজমানের পাস থেকে নেদারল্যান্ডসের পক্ষে জয়সূচক গোল করেন মেমফিস দেপি।


title: ২০১৪ ফিফা বিশ্বকাপ গ্রুপ বি

text: দেপি তার এই গোলের মাধ্যমে সর্বকনিষ্ঠ ডাচ খেলোয়াড় হিসেবে বিশ্বকাপে গোল করার কৃতিত্ব অর্জন করেন।


title: চার (চলচ্চিত্র)

text: চার খ্যাতনামা পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মসের ব্যানারে শ্রীকান্ত মোহ্‌তা, মাহেন্দ্র সোনী ও নিসপাল সিং রানে প্রযোজিত একটি ২০১৪ সালের চলচ্চিত্র। এ চলচ্চিত্রটি চারটি ভিন্ন ভিন্ন গল্পঃ পরশুরামের "বটেশ্বরের অবদান", শরদিন্দু বন্দ্যোপাধ্যায়ের "পরীক্ষা" এবং সত্যজিৎ রায়ের "কাগতাড়ুয়া" ও "দুই বন্ধু" এর ওপর নির্মিত হয়েছে। এতে অভিনয় করবেন শাশ্বত চট্টোপাধ্যায়, আবীর চট্টোপাধ্যায়, কোয়েল মল্লিক, পরাণ বন্দ্যোপাধ্যায় (প্রধান ভূমিকায়) ও শ্রীলেখা মিত্র, পীযূষ গঙ্গোপাধ্যায়, সুদীপ্তা চক্রবর্তী, রজতাভ দত্ত (পার্শ্ব চরিত্র) প্রমুখ।


title: চার (চলচ্চিত্র)

text: চলচ্চিত্রটি ১৩ই জুন, ২০১৪ সালে মুক্তি পায়।"চার" চলচ্চিত্রটি বিভিন্ন লেখকের চারটি ছোটগল্পের সমন্বয়ে তৈরি। যথাঃ


title: চার (চলচ্চিত্র)

text: "এবেলা" এই চলচ্চিত্রকে দিয়ে চলচ্চিত্রের বর্ণনাশৈলী, কলাকুশলীর অভিনয় ও ঘটনাচ্ছটার প্রশংসা করে।


title: ২০১৪ ফিফা বিশ্বকাপ গ্রুপ ডি

text: ২০১৪ ফিফা বিশ্বকাপের গ্রুপ ডি উরুগুয়ে, কোস্টারিকা, ইংল্যান্ড, এবং ইতালিকে নিয়ে গঠিত। এটিই একমাত্র গ্রপ যেখানে এক এর অধিক পূর্বে বিশ্বকাপ বিজয়ী দল রয়েছে। গ্রুপ ডিতে তিনটি বিশ্বকাপজয়ী দল রয়েছে যাদের মধ্যে কমপক্ষে একটি একটি দল গ্রুপ পর্ব হতে বাদ পড়বে। এই গ্রুপের খেলা ১৪ জুন থেকে শুরু হয়ে ২৪ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ ডি

text: দুই দল এর আগে আটটি খেলায় মুখোমুখি হয়েছে। সর্বশেষ তারা ২০০৯ সালে মুখোমুখি হয় ২০১০ বিশ্বকাপের কনকাকাফ - কনমেবল প্লে-অফে। যেখানে উরুগুয়ে দুই লেগ মিলিয়ে ২-১ গোল ব্যবধানে জয় লাভ করে এবং ২০১০ বিশ্বকাপে অংশগ্রহণের সুযোগ পায়। এই প্রথম বিশ্বকাপের এক খেলায়তেই কোস্টা রিকা তিন গোল করে এবং উরুগুয়েও প্রথমবারের মত বিশ্বকাপে দক্ষিণ আমেরিকা বা ইউরোপের বাহিরের কোন দলের বিপক্ষে পরাজিত হয়।